BR FUN_@IC: Κερκυραϊκό μπουρδέτο\nΔύσκολο να μιλήσει κανείς για το σημερινό παιχνίδι. Ο Πανιώνιος παρατάχθηκε στο παιχνίδι της χρονιάς με πραγματικά πολλές και μεγάλες απουσίες. Αντιμέτωπο είχε τον κακό αγωνιστικό χώρο και την Κέρκυρα που έπαιζε το τελευταίο της χαρτί. Ακόμη κι έτσι όμως δείχναμε ικανοί να φύγουμε με τη νίκη από το νησί των Φαιάκων υπό την προϋπόθεση ότι θα πετυχαίναμε τουλάχιστον ένα γκολ και θα διαχειριζόμασταν καλά τον χρόνο και το έμψυχο υλικό μας. Το σκορ άνοιξε νωρίς από τον Κολοβό, ο οποίος είχε και άλλες ευκαιρίες να σκοράρει. Γενικά η ομάδα έδειχνε στο πρώτο ημίχρονο φρέσκια και ικανή να κρατήσει τη νίκη και να εξασφαλίσει την παραμονή.\nΚάποιος στη θέση του κου Ελευθερόπουλου αμέσως μετά την επίτευξη του τέρματος, σίγουρα όμως με την έναρξη του δεύτερου ημιχρόνου θα φρόντιζε να γυρίσει την ομάδα σε ένα πιο αμυντικό σχήμα. Θα έκλεινε τους χώρους και θα έβαζε στο παιχνίδι πιο αμυντικογενείς παίκτες. Ότι περίπου έκανε ο Λίνεν στο παιχνίδι του ΟΑΚΑ. Από την αρχή της χρονιάς παίζουμε τόσο ανοιχτά και επιθετικά, λες και φοβόμαστε μη μας συλλάβει η αστυνομία ποδοσφαιρικού θεάματος. Λες και έχουμε την επιθετική γραμμή φωτιά (και άμυνα για σεμινάρια). Όταν όμως παίζεις τόσο ανοιχτά κόντρα στην ομάδα που παίζει το τελευταίο της χαρτί στην κατηγορία, όταν βγάζεις από το παιχνίδι τον Ρόκα και βάζεις στη θέση του τον Οκόγιε, η άμεση συνέπεια είναι να χάσεις το κέντρο και μαζί με αυτό το παιχνίδι. Παίκτες μετατοπίστηκαν εσωτερικά σε θέσεις που τους είναι άγνωστες και αποδεδειγμένα δεν είναι καλοί, ακολούθησαν άλλες δύο αλλαγές που έκαναν τα πράγματα χειρότερα και η σεμνή τελετή έλαβε τέλος, ουσιαστικά χωρίς ντουφεκιά. Ήττα και το φάσμα του υποβιβασμού είναι πλέον ανοιχτό. Είναι τραγικό αλλά η χειρότερη ομάδα του πρωταθλήματος έχει πάρει από εμάς έξι ολόκληρους βαθμούς σκοράροντας μάλιστα τρία τέρματα, από τη στιγμή που κατά μέσο όρο σκοράρει ένα κάθε 17 τελικές...Πολύ βαρύ.\nΟ κος Ελευθερόπουλος υπέβαλε την παραίτησή του. Προσωπικά θεωρούσα ότι η αλλαγή προπονητή έπρεπε να είχε γίνει πολύ νωρίτερα, όταν υπήρχε βατό πρόγραμμα μπροστά μας και δυνατότητα να αλλάξουν κάποια λάθη. Αυτή τη στιγμή, όποιος αναλάβει θα πρέπει να αντιμετωπίσει τις ισχυρότερες ομάδες του πρωταθλήματος έχοντας μια ομάδα με χαμηλή ψυχολογία και τεράστια αγωνιστικά προβλήματα.Με λίγα λόγια δύσκολα βρίσκεις κορόιδο και μάλιστα έντιμο.\nΑν έπρεπε να διαλέξω εγώ ο ίδιος προπονητή θα έφερνα εδώ και τώρα τον Μάντζιο, διότι γνωρίζει την ομάδα, μπορεί να κερδίσει βαθμούς και επειδή δεν αμφιβάλλω για την εντιμότητά του, που είναι ιδιαίτερα σημαντική ιδίως στο τέλος του πρωταθλήματος...\nΑπό την άλλη όμως οφείλω να λάβω πολύ σοβαρά υπόψιν το αίτημα των παικτών για παραμονή του Ελευθερόπουλου, εφόσον είναι αληθινό και ομόφωνο.\nΗ αλήθεια είναι ότι το παιχνίδι με τον Πανθρακικό είναι ζωής ή θανάτου. Αν κερδίσουμε έχουμε σημαντικές ελπίδες να πετύχουμε μια αγχωτική παραμονή. Ήττα μπορεί να σημαίνει υποβιβασμό. Με λίγα λόγια χρειάζεται μια πολύ σοβαρή απόφαση εδώ και τώρα.\nΑναρτήθηκε από br fun_atic στις 10:51 μ.μ.\nΔεν θα έλεγα το σημερινό κοουτσάρισμα κακό, αντίθετα μου άρεσε που η ομάδα κυνηγησε τη νίκη. Σε αυτή τη λογική δεν βρίσκω λάθος τις αλλαγές.\nΕπίσης δεν θεωρώ τελικό το παιχνίδι της Κυριακής. Έρχονται στην έδρα μας μετά από τον Πανθρακικό ομάδες που έχουμε καλή παράδοση όπως ο Αστέρας, ομάδες στα μέτρα μας όπως η Ξάνθη και ο Ατρόμητος που δεν είναι δα κι ανίκητος.\nΤο μόνο που χρειάζεται η ομάδα για να σωθεί είναι ψυχολογια κι ενα καλό αποτέλεσμα. Μετά όλα θα πάνε καλά.\nΒγάζει το καλύτερο αμυντικό του χαφ ενώ η Κέρκυρα πιέζει για να βάλει τον Οκόγιε; Γυρνάει τον Γουνδουάκη αριστερά για να τον βγάλει αργότερα και να βάλει τον Μενδρινό;\nΔυστυχώς έχουμε μαλώσει και με την προιστορία. Τα τελευταία παιχνίδια με ΠΑΣ και Κέρκυρα το αποδεικνύουν.\nΜακάρι Ατρόμητος και Αστέρας να μην είναι ανίκητοι, αντικειμενικά όμως είναι πολύ καλύτερες ομάδες και ειδικά ο Ατρόμητος πολύ θα το χαρεί να μας παστελώσει και να ανταποδώσει τον υποβιβασμό\n16 Φεβρουαρίου 2013 - 11:15 μ.μ.\nΜα ο Μαντζιος δεν ενστερνιζεται την φιλοσοφια κοσμου και διοικησης,remenber?\n16 Φεβρουαρίου 2013 - 11:16 μ.μ.\nΤο πρόβλημα δεν είναι ότι παίζει επιθετικά. Το πρόβλημα είναι ότι παίζει επιθετικά όταν δεν πρέπει.\nΛόγω τιμής θα προτιμούσα τρεις βαθμούς και να άκουγα ότι παίξαμε καταστροφικά από το να ψάχνω ποιόν και πότε θα κερδίσω.\n16 Φεβρουαρίου 2013 - 11:17 μ.μ.\nEξακολουθω να πιστευω οτι ειμαστε σωσμενοι.\nΑλλου ειναι τα θεματα.\nκαι εξαργυρώνει τις επιτυχίες του. Άρα αν δεν μεταπείσουν τον Ελέ, μάλλον θα δούμε στον πάγκο τον Παναγόπουλο...\nΠούστη Κοέλιο με τις μαλακίες σου...\nΓια να παίξεις ταμπούρι και να κλέψεις βαθμό ή βαθμούς, όπως πολλές φορές έχεις πει, προϋποθέτει να έχεις την κατάλληλη ομάδα. Δυστυχώς εμείς δεν μπορούμε να το κάνουμε, αφού η άμυνά μας είναι άπειρη και δεν θα αντέξει στην μεγάλη πίεση που θα έχει το ταμπούρι. Θυμήσου ότι όποτε γυρίσαμε πίσω όταν προηγηθήκαμε, σχεδόν πάντα φάγαμε γκολ.\nΕπομένως σωστά παίζει επιθετικά, αφού όταν έχεις την κατοχή δεν δέχεσαι μεγάλη πίεση.\n16 Φεβρουαρίου 2013 - 11:24 μ.μ.\nΘα μπορούσα να το καταλάβω αυτό, αν διαθέταμε την κατάλληλη επίθεση. Θα καθήλωνε τον αντίπαλο κι ακόμη κι αν δεν σκοράραμε θα κερδίζαμε χρόνο.\nΠολύ φοβάμαι όμως ότι αυτό δεν έγινε. Κατά τη γνώμη μου η αλλαγή του Ρόκα ήταν πολύ λανθασμένη και οδήγησε σε μια σειρά κακών εσωτερικών επιλογών.\nΝα μην ξεχνάμε ότι στο παιχνίδι η Κέρκυρα έχασε τουλάχιστον τρείς πολύ μεγάλες ευκαιρίες και θα μπορούσε να καθαρίσει εύκολα το παιχνίδι, αν δεν ήταν τόσο απελπιστικά άστοχη. Δεν ξέρω αν το πλάνο ήταν να παίξουμε επιθετικά για να τπυς στριμώξουμε, πρακτικά δεν το είδα... Και δεν ήταν η πρώτη φορά.\n16 Φεβρουαρίου 2013 - 11:34 μ.μ.\nΜα ο Παναγοπουλος συμπεριφερεται-βαση των στανταρ δηλωσεων του πριν απο καθε αγωνα,εγω δεν ξερω αλλο β προπονητη να εχει τετοιο στατους-ως περιπου α ετσι κι αλλιως.\nΚατι ασχετο,που μουρθε οπως γυροφερνα προηγουμενως σε κατι μπλογκς του δικου μου επαγγελματικου χωρου.\nΚαθολου δεν πειραζει να σου τα χωνουν.Μονο οι στρατευμενοι και οι αταλαντοι ενοχλουνται.\n16 Φεβρουαρίου 2013 - 11:38 μ.μ.\nbr funatic εχω συμφωνησει μαζι σου στο παρελθον οτι η ομαδα θα επρεπε να εχει πιο αμυντικογενη συμπεριφορα αλλα δυστυχως η αποδοση των τερματοφυλακων μας διαψευδει.μετα κι απο τη σημερινη γκελα του γιαννακοπουλου(αντεδρασε αμεσα μεν στο φαουλ του Λεον αλλα αποκρουσε λανθασμενα δε,λογω απειριας)δε πιστευω οτι μπορουμε να παρουμε ματς σκοραροντας ενα γκολ.\nχρησιμοποιοντας ετσι λοιπον απο την αρχη της χρονιας μανιωδος αυτους τους 2 ομολογουμενως απειρους τερματοφυλακες κινδυνευουμε και να πεσουμε αλλα και να καψουμε αυτα τα 2 παιδια που εχουν πλουσια προσοντα αλλα και μηδενικη εμπειρια απο παιχνιδια ζωης και θανατου.και πως να το κανουμε ουτε και εμπειρη οπισθοφυλακη εχουμε για να στηριξουμε ενα απειρο παιδι κατω απο τα δοκαρια.\nοποτε παλι καταληγουμε στο γεγονος των λαθος επιλογων σε παιχτες σε θεση κλειδι,οι οποιες βαρυνουν πρωτα τον ελε και μετα τη διοικηση.\nαντε και εκανε το λαθος να παροπλισει τον Σιδερακη που μπορει να μην ειναι ο πλεον εμπειρος πορτιερο αλλα τουλαχιστον απο περσι ειχε μπει σε εναν ρυθμο και στο τελοσπαντων πιο εμπειρος απο τους αλλους 2 ειναι.αφου καταπιαμε αυτην την κατασταση μας δινεται η ευκαιρια(ατυχως βεβαια)μετα τη φυγη του ροβα να αποκτησουμε εναν παιχτη ανω τον 24 που κατα τη γνωμη μου ειναι εναν τερματοφυλακα εμπειρο βεβαια,και αντ'αυτου ανανεωνουμε τον κουλουχερη και στο καπακι κανουμε μεταγγραφη και αλλα 3 σεντερ μπακ.....που ειναι η λογικη ειλικρινα δε ξερω.εν κατακλειδη η ομαδα σκοραροντας κατα μεσα ορο ενα και κατι γκολ ανα παιχνιδι με εναν σοβαρο τερματοφυλακα θα σωζομασταν περπατωντας.\n16 Φεβρουαρίου 2013 - 11:39 μ.μ.\nΕίναι φυσιολογικό να θέλει να ξεκουράζει το Ρόκα μετά τα απανωτά παιχνίδια που εχει παίξει. Επίσης πρέπει να λάβουμε σοβαρά κ την απειρία του παίχτη σε σχέση με το υπόλοιπο ρόστερ, την ώρα μάλιστα ποτέ έπρεπε να κυνηγήσουμε το γκολ μιας κ δεν είμασταν ικανοποιημένοι απο το ποταπό βαθμό της ισοπαλίας .\nΤέλος να σχολιάσω μια ανάρτηση ενός καλού φίλου στο Facebook . Καλά μου φίλε , οι κανόνες του παιχνιδιού ήταν γνωστοί κ σαφείς πολυ πριν αναλάβετε . Απο τη στιγμή που αποφασίσατε να μπείτε στο παιχνίδι , υπογραψατε κ την αποδοχή αυτών των κανόνων ; Μη κατηγορείτε λοιπόν ούτε το παιχνίδι ούτε τους κανόνες τώρα που εσφιξαν τα γάλατα. Αν δεν μπορούμε να παίξουμε το παιχνίδι η να κατανοήσουμε τους κανόνες κατεναινουμε απο τη γαλερα κ αφήνουμε κάποιον άλλον να τραβήξει κουπί . Με αγάπη κ εκτίμηση\n17 Φεβρουαρίου 2013 - 12:09 π.μ.\nΓ@μω την αυτόματη διόρθωση Με εχει τσακίσει.\n17 Φεβρουαρίου 2013 - 12:12 π.μ.\nΑδερφια δεν ειναι ωρα για γκρινια και πικρια. Ειναι ωρα για υποστηριξη και βοηθεια.\nΛαθη εχουν γινει πολλα, θα ηταν αδικο ομως να μην αναγνωρισουμε και αρκετα καλα που εχουν γινει.\nΔεν πιστευω οτι πρεπει να φυγει ο Ελε. Μπορει να μην τον θεωρω ακομα κανονικο προπονητη, να τσαντιζομαι από τις εμμονες του (καποιος να του πει οτι το 72 που γραφει στον φακελο του Μενδρινου ειναι η ημερομηνια γεννησης και όχι το λεπτο που πρεπει να μπει η' να γινει αλλαγη), ομως δεν μπορω να παραβλεψω οτι εκανε το πιο σημαντικο:\nεδωσε οραμα στους παικτες και τους εκανε να τα δινουν ολα απληρωτοι, εκανε καποιους να πιστεψουν στις δυναμεις τους, κρατησε τα αποδυτηρια και τελικα εκανε μια ομαδα να δινει το 110%.\nΓια καποιους μπορει τα παραπανω να ειναι λεπτομερειες μικρης σημασιας. Για εμενα ειναι θεμελιωδη και από τα πιο δυσκολα να γινουν. Τα υπολοιπα ειναι θεμα εμπειριας και υποστηριξης. Ο Ελε εχει τα χαρακτηριστικα αυτα που μπορουν να τον κανουν καλο προπονητη. Με ενοχλει που κανει το "αγροτικο του" στον Ιστορικο, αφου μας μικραινει ως ομαδα, αλλα εδω που φτασαμε θα πρεπει να τελειωσουμε την σεζον μαζι.\n17 Φεβρουαρίου 2013 - 12:20 π.μ.\nΤο να παίζεις επιθετικό ποδόσφαιρο από επιλογή είναι στο μυαλο μου θεάρεστο. Αν τελικά παραμείνουμε στην κατηγορία που νομίζω ότι θα το πετύχουμε, αυτοί οι παίκτες θα έχουν μάθει να παίζουν σωστή μπάλα και αυτό το εξαργυρωνεις στο μέλλον στο πολλαπλάσιο. Του χρόνου αυτή η ομάδα θα είναι ρονταρισμενη αλλιώς και με έξυπνες προσθήκες θα παει μια χαρά αρκεί να μην διαλύσει ούτε από φυγή παικτών ούτε και φιλοσοφίας προπονητή. Στις πρώτες 9 αγωνιστικές κάτι από φάρδος κάτι από νεανικό ενθουσιασμό αυτό το ποδόσφαιρο μας έδωσε αποτελέσματα απέναντι σε ομάδες με συντηρητικούς προσανατολισμούς που κοιταζαν να μην φάνε πολλά καθώς ακόμα χτίζανε ομάδα με βλέμμα στο δεύτερο γύρο. Εμείς φτάσαμε στο peak σε λάθος στιγμή και αυτό είναι για πολλούς απειρία διαχείρισης δυναμικού. Αν παίζουμε ταμπουρι και την γλιτώσουμε τότε οι παίκτες μαθαίνουν ότι ο σκοπός αγιάζει τα μέσα και μπροστά στην σωτηρία δεν μετράει ούτε η μπάλα που παίζεις αλλά ούτε και η φιλοσοφία που πρεσβευεις, με αλλά λόγια, αν γυρίσουμε πίσω να κρατήσουμε το αποτέλεσμα στο οποιο δεύτερο ημίχρονο είναι άμεση παραδοχή ότι δεν πάμε να κερδίσουμε αλλά να γλιτώσουμε, να μειώσουμε την ήττα και μαθηματικά αποδυκνύεται οτι έτσι ότι στο τέλος χάνουμε. Εμένα μου αρέσει να μπαίνουμε για να κερδίσουμε. Μου αρέσει Οταν οι παίκτες και ο προπονητης θεωρεί ότι μπορεί να κερδίσει παντού σε όλα τα ματς και δεν παει για το "θετικό" αποτέλεσμα. Αν ξαφνικά παίξουμε τρεις ζώνες άμυνα, στην οποία δεν είμαστε και καλοί, και χάνουμε, τότε πως θα βάλεις γκολ? Πως θα κερδίσεις? πως θα διεκδικήσεις κάτι καλύτερο από μια μέτρια εμφάνιση με κάποια καλά σχόλια δημοσιογράφων για μια ομάδα που έπεσε ηρωικά στο τέλος? Προτιμώ να μην πέφτω ηρωικά, προτιμω να κερδίσω επειδή έβαλα παραπάνω από αυτά που εφαγα. Είναι θέμα φιλοσοφίας όχι μόνο ποδοσφαίρου αλλά ίσως και στάσης ζωής της ομάδας. Αν μου εγγυηθεί η Διοίκηση ότι οποίος έρθει στην θέση του Ελε θα μείνει 3 χρονια minimum, τότε να φύγει ο Ελε. Αν όχι, τότε stick with him, θα σε βγάλει κάποια στιγμή. Αν είχαμε πρόβλημα στα αποδυτήρια και δεν τον γουστάρουν οι παίκτες μας τότε θα έλεγα ότι πρέπει να επεμβεις δραστικά. Αλλά εδώ δεν είναι έτσι, φαίνεται πως τα πιτσιρίκια και ο Ελε έχουν βάλει όλοι μαζί το στοίχημα, και το κέρδος που θα έχουμε ως ομάδα αν το κερδίσουν το στοίχημα θα είναι διαχρονικό για αυτά τα παιδιά, θα δέσουν, θα γίνουν ομάδα. Υπομονή και πίστη στον στόχο και στον τροπο. Δέν είναι η ώρα για πειράματα.\nΜιας και μιλάμε για ποδόσφαιρο θεωρώ ότι άλλο πράγμα το πως παίζει μια ομάδα και άλλο πως διαχειρίζεται ένα υπερ της αποτέλεσμα την τελευταία μισή ώρα του αγώνα. Ακόμα και η Μπαρτσελόνα στα δύσκολα παιχνίδια αλλάζει το παιχνίδι της όταν έχει υπερ της αποτέλεσμα. Αυτό είναι το ποδόσφαιρο ακόμα και το ερασιτεχνικό.\nΠάντως κρίνοντας μόνο από τα αποτελέσματα και για αυτό μπορεί να κάνω λάθος είναι αξιοσημειώτο ότι όλες οι χρεοκοπημένες ομάδες της SL που ξεκίνησαν με ερασιτέχνες παίκτες σημειώσαν αγωνιστική πρόοδο κατά τη διάρκεια της σαιζόν και ειδικά η ΑΕΚ επί Λίνεν.\nΟ Λίνεν παρεπιπτόντως είναι ο προπονητής που αμολάει τις ομάδες του μπροστά αλλά στο τέλος κάνει πάντα διαχείριση.\nΤέλος έχω την αίσθηση ότι το πρωτάθλημα αυτό και είναι αυτός ένας από τους λόγους που το καθιστούν ακόμα λιγότερο ενδιαφέρον δεν θα τελειώσει την τελευταία αγωνιστική αλλά θα συνεχιστεί μέχρι την επόμενη σαιζόν και τα αποτελέσματα στις αίθουσες θα είναι πιο καθοριστικά από αυτά στα γήπεδα.\n17 Φεβρουαρίου 2013 - 11:02 π.μ.\nΤο επιθετικό ποδόσφαιρο είναι πολύ ωραίο αρκεί να το παίζεις όταν και για όσο μπορείς.\nΟ Πανιώνιος του πρώτου γύρου τα πήγε καλά γιατί τη δεδομένη στιγμή είχε καλύτερο υλικό από πολλές άλλες ομάδες, γιατί είχε ενθουσιασμό και τύχη.Όλα αυτά έκρυβαν τα προβλήματα κάτω από το χαλί. Όταν έδεσαν όμως και ενισχύθηκαν οι άλλοι, ενώ εμείς ταυτόχρονα χάσαμε τον βασικό μας κορμό, ήταν επόμενο να πέσουμε σε αγωνιστικό τέλμα. Ευρισκόμενος λοιπόν σε τέτοια κατάσταση είσαι υποχρεωμένος να παίξεις όχι μία αλλά δέκα ζώνες άμυνας για να κρατήσεις το αποτέλεσμα.\nΟ Πανιώνιος με έσοδα περίπου 2,5 από τηλεοπτικά αγωνίζεται να επιβιώσει. Αν βρεθεί στη β' εθνική θα κουβαλήσει μαζί του τα ίδια χρέη αλλά το 1/10 των εσόδων. Συνεπώς μιλάμε για περίπτωση Α.Ε.Κ. Η διαφορά είναι ότι εμείς δεν έχουμε ούτε τα έσοδα, ούτε τον κόσμο ούτε τις πλάτες της Α.Ε.Κ.\nΥποβιβασμός του Πανιωνίου θα σημάνει ταυτόχρονα τη λεηλασία του ρόστερ του. Πάνω σε τι να χτίσεις;\nΑν οι παίκτες και η διοίκηση θεωρούν ότι ο Ελευθερόπουλος τους εκφράζει ας τον κρατήσουν. Πρέπει όμως και ο ίδιος να καταλάβει ότι πάνω απ' όλα προέχει η διάσωση του Πανιωνίου.\nΕπειδή κάπου μέσα μας ίσως και να νομίζουμε ότι ο προπονητής σε μια ομάδα μπορεί να είναι και διακοσμητικός, ας δούμε τι έχει κάνει ο Λίνεν στην Α.Ε.Κ. Πήρε έναν περιοδεύοντα θίασο και ουσιαστικά με την προσθήκη ενός παίκτη τον μεταμόρφωσε σε ομάδα. Η ομάδα αυτή δεν κομπλεξαρίστηκε να μας αφήσει γήπεδο όταν παίζαμε στο γήπεδό της και μάλιστα κέρδιζε, προκειμένου να κρατήσει το αποτέλεσμα...\nΠολύ φοβάμαι ότι εμείς δεν παίζουμε επιθετικά αλλά χωρίς σύναινεση.\n17 Φεβρουαρίου 2013 - 11:48 π.μ.\nΕιλικρινά λυπάμαι για όλα αυτά που διαβάζω.Όλοι ασχολείστε με θέματα όπως η νέα ήττα,το φάσμα του υποβιβασμού,παραίτηση Ελε και λοιπά άνευ σημασίας θέματα.Εδώ κύριοι έχουν μείνει τεράστια ερωτήματα αναπάντητα.Τι δήλωσε η γειτόνισσα του Ρόβα για τη μη ανανέωση;Τι αποκάλυψε η δασκάλα του στο δημοτικό για το μπέρδεμα με ομάδα του εξωτερικού;Είναι αλήθεια ότι γνωστό μοντέλο τον ερωτεύτηκε όταν τον είδε να κλαίει από συγκίνηση με την προσφορά της διοίκησης στα χέρια του;Περιμένω με αγωνία τη Δευτέρα το "Μίλα".Ο πνευματικός του Ρόβα δίνει απαντήσεις σε όλα...\n17 Φεβρουαρίου 2013 - 11:50 π.μ.\nΤο πορισμα εχει βγει,σε περιπτωση που δεν το πηρατε χαμπαρι.\nΟι παικτες φταινε-οχι η διοικηση και ο προπονητης-και καλα θα κανουν να συνελθουν για να μην εχουμε αλλα.\n17 Φεβρουαρίου 2013 - 12:47 μ.μ.\n17 Φεβρουαρίου 2013 - 1:29 μ.μ.\nΚαλά είσαι.Με την οικονομική μας κατάσταση μην περιμένετε βασικούς κορμούς και χρήσιμο.Όσο πέφτουμε τόσο πιο εύκολα θα χάνουμε παίκτες.\n17 Φεβρουαρίου 2013 - 2:09 μ.μ.\nΝομίζω ότι η αλλαγή του Ρόκα ήταν αναγκαστική και πρέπει να τη ζήτησε και ο ίδιος μετά από σκαριά που δέχτηκε. Μην ξεχνάμε ότι το πρόβλημα στη μέση που έχει, δεν περνάει τελείως συντηρητικά.\nΔυστυχώς η άμυνα έχει εκφυλιστεί σχετικά με αυτήν της ομάδας του Α Γύρου και από αυτήν ξεκινάνε τα προβλήματα.\nΝαι και ο τερματοφύλακας δεν είναι κανένας "Μάχο" για να την καθοδηγεί και να της δίνει αυτοπεποίθηση αλλά θεωρώ ότι ο Γιαννακόπουλος και στα δυο τελευταία ματς ήταν καλύτερος του αναμενομένου και βοήθησε και δεν ευθύνεται για τα γκολ. Και χθες νομίζω το δεύτερο γκολ που δέχεται ήταν τυχερό για την Κέρκυρα, γιατί άλλαξε πορεία κοντράροντας στον τελευταίο παίκτη του τείχους μας και γιατί και πάλι η άμυνα δεν στήθηκε για να πάρει πιθανό ριμπάουντ που της έκλεψε ο Γκέσιος.\nΌτι και να λέμε, πια θα πρέπει να παίξουμε τα ρέστα μας και ότι γίνει. Και ο Πανιώνιος ακόμα και στην Δ δεν θα πεθάνει. Υπάρχουν πολλοί ακόμα που τον αγαπάνε και θα τον αγαπάνε και είναι μια αθλητική αξία που μπορεί να περάσει από τα δύσκολα αλλά δεν θα σβήσει.\nΌμως αγώνας υπάρχει μπροστά μας και μπορούμε να πουλήσουμε ακριβά το τομάρι μας.\n...και το πόσο καλύτεροι είναι Ατρόμητοι και Αστέρες ας το δούμε και στο γήπεδο, όταν έρθει εκείνη η ώρα... Τώρα προέχει ο πολύ δυνατός Πανθρακικός, του Παπαδόπουλου κλπ. Και στην κερκίδα χρειάζεται συνεχής ενίσχυση, υπομονή και να μην φορτίσουμε με περισσότερο άγχος τους άπειρους παίκτες.\n17 Φεβρουαρίου 2013 - 5:14 μ.μ.\nΜε ποιό τρόπο αναλαμβάνει την ευθύνη του;\n17 Φεβρουαρίου 2013 - 7:08 μ.μ.\nΘέτω τον εαυτό μου στη διάθεση της διοίκησης.Έχω τα ίδια πτυχία με τον απερχόμενο και επιπλέον, είμαι Πανιώνιος και διαθέτω κατά 14 χρόνια μεγαλύτερη πείρα.Α,και δεν ζητάω λεφτά...\nΚαταλαβαίνεις όμως ποιος θα σου διαλέγει παίκτες...\n17 Φεβρουαρίου 2013 - 9:01 μ.μ.\nΓκρινιαρη γερα ο παγκος ειν κοντα-ποσες φορες τοχω φωναξει..\n18 Φεβρουαρίου 2013 - 1:08 π.μ.\nΤο ζήτημα είναι αν φεύγει γιατί θεωρεί την υπόθεση χαμένη και δεν θέλει την ευθύνη της τελικής κατάληξης, γιατί βλέπει ότι ο ίδιος δεν έχει κάτι πιο πολύ να προσφέρει ή γιατί όπως είπε το ψυχολογικό σοκ της παραίτησής του και της αλλαγής προπονητή (...που μάλλον φαίνεται απίθανη λόγω οικονομικών και θα μείνουμε με τους βοηθούς του ίσως;;;) θα χαλυβδώσει το πείσμα και πιθανόν να αλλάξει την πτωτική πορεία;\nΑν μπορεί να ισχύσει το τελευταίο, θα το μάθουμε πολύ σύντομα στο επόμενο ματς με τον Πανθρακικό... Συνάδει και με τις γνώσεις ψυχολογίας που έχει.\nΑν ισχύει το πρώτο είναι λυπηρό για εκείνον αλλά δυστυχώς για όλους μας.\nΑν ισχύει το δεύτερο τότε αν μη τι άλλο, ίσως αργά, πιθανόν να υπήρξε αυτοκριτική και στάθμιση των δυνατοτήτων του αλλά όπως έγραψα ίσως είναι αργά.\nΆσχετα από όλα αυτά, πρέπει άμεσα να ληφθεί μια απόφαση και να επικεντρωθεί η ομάδα στον στόχο της με τον Πανθρακικό και όχι να περιστρεφόμαστε ασκόπως γύρω από τον εαυτό μας.\n18 Φεβρουαρίου 2013 - 10:05 π.μ.\nΕίναι ρίσκο να κάτσει στον πάγκο ο βοηθός στο παιχνίδι της χρονιάς. Απ´ όσους ακούγονται μόνο ο Μάντζιος μπορεί να αναλάβει άμεσα.\n18 Φεβρουαρίου 2013 - 12:27 μ.μ.\nΕλπιζω να φερουν τον Ακη-με βοηθω Γκριν,εννοειται.\n18 Φεβρουαρίου 2013 - 12:52 μ.μ.\nγια βοηθο οχι με βοηθο,σορυ\nΔιακεκριμένοι ψυχολόγοι σε πρόσφατες μελέτες τους έχουν αποδείξει ότι όταν ο 2ος προπονητής γίνεται 1ος και ο 3ος γίνεται 2ος αυτό μπορεί να προκαλέσει μία ανάταση ψυχική και όχι μόνο, στους ποδοσφαιριστες μιας ομάδας που θα τους καταστήσει ικανούς όχι μόνο να κερδίσουν τον Πανθρακικό αλλά και την Μπάρτσα, ίσως και τον ΟΣΦΠ με διαιτητή τον Σπάθα.\nΟ Ελέ εκτός από διακεκριμένος προπονητής είναι και διακεκριμένος ψυχολόγος. Μάλιστα τα δύο αυτά πτυχία τα πήρε από την ίδια σχολή. Στις εφημερίδες του ΟΣΦΠ μπορεί να βρεί κανείς πληροφορίες και για άλλα πτυχία του κου Ελέ π.χ. αστρονομίας, ανδρολογίας, γυναικολογίας, φιλοσοφίας, δημοσιογραφίας κ.α.\nΠρος όλους: επειδή μέχρι να λύσουμε τις παρεξηγήσεις ο Πανιώνιος μπορεί να πέσει,Μήπως απλά να βάλουμε στην άκρη τα παλιά και να δούμε τι κάνουμε τώρα;\n18 Φεβρουαρίου 2013 - 12:59 μ.μ.\nΜήπως ο δεύτερος ήταν πάνω-κάτω και πρώτος; Και ο βοηθός του (όχι ο Γκριν) ήταν ούτως ή άλλως βαθιά στα πράγματα.\nΝαι ο Μάντζιος κάπως ξέρει αυτή την ομάδα... Σίγουρα όχι Τόσκες, Παντίδους, Παναγιωτούδηδες και λοιπούς που αποτελούν τώρα σημαντικά γρανάζια της. Καλύτερα απ' όλους την ήξερε ... ο Ελέ. Την ξέρει και ο Παναγόπουλος και ο μανίκας, αλλά μπορούν να την κοουτσάρουν για το επιθυμητό αποτέλεσμα; Γιατί φεύγει και την αφήνει λοιπόν; Πέταξε άραγε την πετσέτα στο ρινγκ; Και γιατί το έκανε; Από αυτογνωσία ή από άλλη γνώση;\nΩραία κύριε Κουτλίδη, την ευθύνη την έχει η διοίκηση και έχει το όνομα σας. Και τώρα τι; Τι μπορεί να κάνει έστω και εκ των υστέρων μια διοίκηση που αποδυνάμωσε την ομάδα, που δεν μπόρεσε να την προστατεύσει, διότι κακά τα ψέματα όσο πρωτόπειρος ήταν ο προπονητής άλλο τόσο ήταν και η διοίκηση σε προβλήματα της ΠΑΕ.\nΤι κάνουμε τώρα; Είναι γεγονός ότι ο Ελευθερόπουλος είχε ένα όραμα που όπως φαίνεται κατάφερε να το περάσει στους παίχτες και ενδεχομένως σε πολλούς από μας. Όμως αυτή τη στιγμή το όραμα ξεφούσκωσε, γιατί κατά τη γνώμη μου δε στηρίχθηκε καθόλου από τη διοίκηση και ο ίδιος ίσως δεν επέμεινε στη στήριξή του.\nΤώρα λοιπόν θέλουμε έναν προπονητή πραγματιστή, που να κλέβει βαθμούς ακόμα και από καλύτερες ομάδες, χρησιμοποιώντας όσο γίνεται καλύτερα το φτωχό ρόστερ που παρέδωσε η διοίκηση (χωρίς Ρόβα και Σπυρόπουλο, χωρίς έμπειρο τερματοφύλα). Νομίζω ότι η καλή μοίρα του Πανιώνιου του προσφέρει ένα τετοιο τεχνικό ελεύθερο. ΑΚΗΣ ΜΑΤΖΙΟΣ. Βρίσκεται ακριβώς στον αντίποδα του Ελευθερόπουλου. Μπαίνει στον αγωνιστικό χώρο για να πάρει ότι μπορεί περισσότερο σε βαθμούς με αμυντικούς προσανατολισμούς και ότι του βγει επιθετικά. Αν καταφέρει το 1,5 γκολ που δεχόμαστε σε κάθε παιχνίδι να το κατεβάσει στο 1 ή και λιγότερο θα σωθούμε. Αυτή τη στιγμή προέχει αυτό. Ο Άκης ξέρει απέξω και ανακατωτά την ομάδα, δε χρειάζεται χρόνο προσαρμογής, είναι έντιμος αγαπητός στον κόσμο από το παρελθόν του και την αγάπη του στην ομάδα. Ιδού κύριε Κουτλίδη πεδίον δόξης λαμπρό. Αφήστε τους εγωισμούς και τις διαφορετικές φιλοσοφικές αναζητήσεις και φωνάξτε τον Άκη σήμερα κιόλας δώστε του τα κλειδιά των αποδυτηρίων και στηρίξτε τον όπως κάνατε και με τον Ελευθερόπουλο.\n18 Φεβρουαρίου 2013 - 1:28 μ.μ.\nΈτσι που ήρθαν τα πραγματα βέβαια αυτή είναι η μεγάλη ευκαιρία του κου Παναγόπουλου. Συνήθως όταν φεύγει ο πρώτος προονητής, φεύγει και ο δεύτερος για τον απλούστατο λόγο ότι αποτελούσε άμεσο συνεργάτη του και επιλογή του.\nΕδώ, κατά πως φαίνεται δεν υπάρχει αυτό. Άρα δεν είναι απίθανο να δούμε καταρχήν σε ρόλο υπηρεσιακού τον κο Παναγόπουλο και μετα (ανάλογα με το αποτέλεσμα) να αρχίσουμε τα ηρωικά προσκλητήρια και τα keep the faith.\nΕπί της ουσίας δεν έχω κανένα πρόβλημα με τον Ελευθερόπουλο ή τον Παναγόπουλο. Οι άνθρωποι κάνουν την προσπάθειά τους και σαφέστατα δικαιούνται να έχουν φιλοδοξίες και όνειρα. Το ζήτημα όμως είναι ότι αυτή τη στιγμή ο Πανιώνιος χρειάζεται προπονητή που να μπορεί να πάρει άμεσα αποτελέσματα. Αυτό είναι το μοναδικό κριτήριο επιλογής κατα τη γνώμη μου.\nΚαι με τι μούτρα θα πάνε να ζητήσουν από τον Μάντζιο να αναλάβει την ομάδα;Θα αλλάξουν φιλοσοφία ή θα τον βάλουν να υπογράψει κανένα συγχωροφιλοσοφοχάρτι;Και άντε και έγιναν αυτά.Θα δεχτεί να αναλάβει με δέκα λαιμητόμους να έρχονται;\nΚαι ο άλλος ο κότας την κάνει τώρα που έρχονται τα δύσκολα,θεωρώντας τους παίκτες ασθενείς που χρειάζονται σοκ.Ούτε κουβέντα για το βουνό μαλακίες που έχει κάνει.Άσε που έκατσε στη γραφειάρα του και περίμενε ο καίσαρας έναν έναν τους αυλικούς να υποβάλλουν τα σέβη τους.Άντε ψωνάρα...\nΆ και ξέχασα,keep the faith...\n18 Φεβρουαρίου 2013 - 2:57 μ.μ.\nΝαι μη ξεχασουμε να φέρουμε πίσω τον Μάντζιο. Με αυτόν τον τρόπο θα κάνουμε ταυτόχρονα ένα μεγάλο ρεκόρ και θα κερδισουμε απο την εμπειρια του\nΘα είναι ο πρώτος προπονητης που θα ριξει σε μαι χρονια 2 ομαδες(μια με αδειοδοτηση, μια χωρις) και θα βρει τον επομενο Σπυροπουλο που θα τον κρινει αχρηστο και θα τον διωξει κι αυτον.\nΑσε που οταν τον διωκξουμε κι αυτον θα μας κανει κωλοδαχτυλα. Το εχει ξανακανει αλλωστε\n18 Φεβρουαρίου 2013 - 3:12 μ.μ.\nΤις ξέρω τις απόψεις σου για τον Μάντζιο.Τις έχεις διατυπώσει ( copy paste) και στο φόρουμ.Με άλλο όνομα βέβαια.\nΑς έρχονταν κι ας κέρδιζε ένα άλλο ρεκόρ.Του προπονητή που έσωσε δυό σεζόν σερί τον Πανιώνιο.Ή μήπως σε κάποιους έπεφτε βαρύ το φαγητό;\nO Μάντζιος μας είχε σώσει γιατί είχε παίχτες βλέπε Κούτσι Ατούνιες Ντιμπαλά ενω στο πρώτο γύρο είχαμε μέχρι και τον Εστογιαννόφ,Τον Κουμορτζί αλλά και τον Τσότσαλιτς.\nΦέτος που δεν είχε Παίκτες την Πήγε στα ΣΚΑΤΑ την ΚΕΡΚΥΡΑ.\nΟι ΥΠΕΡΠΑΝΙΩΝΑΡΕΣ αφού άρχισαν το έγκλημα στοχοποιόντας τον ΕΛΕΥΘΕΡΟΠΟΥΛΟ θέλουν και να το ολοκληρώσουν φέρνοντας πίσω τον ΜΑΝΤΖΙΟ.\n18 Φεβρουαρίου 2013 - 6:53 μ.μ.\nΣωστό.Γιατί ως γνωστό οι υπερπανιωνάρες έλυσαν συμβόλαια παικτών και έκαναν τις αλλαγές στα παιχνίδια.\n18 Φεβρουαρίου 2013 - 7:17 μ.μ.\nBy the way τους ίδιους παίκτες τους είχε και ο sir των 600.000 euros\nΦαντάζομαι οτι και ένας κόκκινος (ή μήπως ασπρόμαυρος?)γάιδαρος θα ήταν καλύτερη λύση από τον Μάντζιο. Σίγουρα θα ενέπνεε τους λίγους πανιώνιους που νιώθουν απέχθεια σε ότιδήποτε απειλεί τους μυζητήρες τους.\n18 Φεβρουαρίου 2013 - 7:32 μ.μ.\nΜε ρεκόρ 10 ήττες και μία ισοπαλία στα τελευταία δώδεκα ματς μάλλον το σύμπαν στοχοποίησε τον Ελε...\n18 Φεβρουαρίου 2013 - 7:42 μ.μ.\nΤετοια απεχθεια πια ΚΑΙ για τον Μαντζιο?\n18 Φεβρουαρίου 2013 - 8:00 μ.μ.\nTo σύμπαν οχι μόνο στοχοποιεί αλλά είναι και αόματο 4 παίκτες κλειδία χάσαμε(ΣΠΥΡΟΠΟΥΛΟΣ,ΚΟΥΡΟΣ,ΡΟΒΑΣ,ΛΑΜΡΟΠΟΥΛΟΣ)για να έρθει το αρνητικό αυτό σερί.\nΕπιπλέον το σύμπαν πάσχει και απο ΑΛΤΣΧΑΙΜΕΡ γιατί ξεχνάει οτι παίζουμε απο την αρχή της περιόδου χωρίς τερματοφύλακα.\n18 Φεβρουαρίου 2013 - 8:01 μ.μ.\nΟΦΗ ΠΛΑΤΑΝΙΑΣ 0-2 ΣΤΟ 20'\n18 Φεβρουαρίου 2013 - 8:13 μ.μ.\nΔεν πάσχει από αλτσχάιμερ αλλά από ΠΑΧΥΣΑΡΚΙΑ γιατί αυτή χτύπησε το Σιδεράκη...\n18 Φεβρουαρίου 2013 - 8:43 μ.μ.\nΔηλαδή για να καταλάβω: ο διευθυντής και η διοίκηση αναγνωρίζουν ότι ευθύνονται κυρίως για την κατάσταση που έχει περιέλθει η ομάδα αλλά εσύ επιρρίπτεις ευθύνες σε υπερπανιώνιους κύκλους;;;\nΠοιος είναι το λάθος; ότι είχαν μιλήσει πρώτοι για τα διοικητικά λάθη που πλέον παραδέχεται και η διοίκηση;\n18 Φεβρουαρίου 2013 - 9:11 μ.μ.\n1-3 ΦΙΛΕ ΜΟΥ ΝΙΚΟ.ΕΣΥ ΤΗΝ ΕΖΗΣΕΣ ΤΗ Β ΕΘΝΙΚΗ ΝΙΚΟ ΚΑΙ ΞΕΡΕΙΣ ΠΟΣΟ ΠΟΝΑΕΙ.\n18 Φεβρουαρίου 2013 - 9:20 μ.μ.\nΑκου να γυρισει ο Ακης!!!\nΚαι αν, λεμε, σωθει??? Αντε μετα να τον ξαναδιωξεις!\nΤετοια θα λεμε ρε παιδια!!\nΤεσπα, την Κυριακη πρεπει ολοι να βοηθησουμε με ολες μας τις δυναμεις.Μετα το διπλο Πλατανια, νομιζω οτι δεν υπαρχει κατι αλλο εκτος νικης.\nΤο πιάσαμε Νίκο , το πιάσαμε κ του Αρη κ τις Κρήτης\nΕίναι πολύ δύσκολο να αναγνωρίσεις έμπρακτα τα λάθη σου. Εύκολα με τα λόγια αναγνωρίζεις τις ευθύνες σου δύσκολα με πράξεις. Παναγόπουλος λοιπόν και ελπίζω κάτι να αλλάξει, αλλά με το ίδιο ρόστερ μαγικά δε γίνονται. Ελπίζω ο θεός του Πανιώνιου να κατέβει την Κυριακή στη Νέα Σμύρνη και να προφυλάξει την ομάδα από πάσα μαλ@@...\nφίλoi panionara και antonis πολλή χολή αδελφέ μου για το Μάτζιο. Του φορτώνετε όλα τα λάθη της διοίκησης και του Ελευθερόπουλου. Ρίξτε μια ματιά στα τελευταία 12 ματς και πείτε με το χέρι στην καρδιά. Αυτόν τον Πανιώνιο θέλετε; Σας αρέσει; Ο Μάτζιος φταίει γι αυτόν; Η διοίκηση με την απόφασή της προστάτεψε τον Άκη και εκθέτει το τημ Ελευθερόπουλου. Μακάρι το νέο πείραμα να πετύχει! Όμως μ' αυτό το ρόστερ και την ίδια φιλοσοφία φοβάμαι τα χειρότερα. μακάρι να διαψευστώ και γω και όσοι έχουμε την ίδια εκτίμηση. Δεν έχω τίποτα με τον Παναγόπουλο όπως δεν είχα με τον Ελευθερόπουλο. όταν όμως χάνεις τους αγώνες διαρκώς με το ίδιο τρόπο 1-2 και δεν κάνεις τίποτα για να το αλλάξεις, τώρα θα το κάνεις;\nΥΓ έχουμε κανένα νέο για τιμωρημένους και τραυματίες; επιστρέφει κανείς;\n18 Φεβρουαρίου 2013 - 11:12 μ.μ.\nΝικάμε 0-1, αντικειμενικά ελέγχουμε το ματς, και βλέπω πλάνο της Nova με τον Παπακώστα όρθιο και μούσκεμα να φιλάει νοητά το σταυρό στο στήθος του και κάτι να ψελίζει... Σαν να μην έφτανε αυτό, στο 1-1 κάνουμε αλλαγή το θεοσεβούμενο Φανούρη με το Μενδρινό!\nΣήμερα στο Ηράκλειο, δηλώσεις Αναστασιάδη μετά τη σημαντική νίκη 1-3 του Πλατανιά: "...Πρέπει να ευχαριστήσουμε την Παναγιά γιατί αυτή η νίκη είναι δικό της δώρο!!" Τυχαίο?\nFaith no more είμαστε και ακολουθεί ματς-κλειδί. Οι φίλαθλοι πρέπει να βοηθήσουμε όσο μπορούμε. Όλοι μαζί με υπομονή και πίστη. Με αγάπη!\nΟδηγός για πίστη-ανάταση-νίκη:\n1. Όχι άλλοι όρκοι νίκης. Μια προσευχή ταπεινά στα αποδυτήρια...\n2. Ναι στα ουράνια δώρα. Νέο σύστημα ανάπτυξης. Τέρμα ο Ελευθερόπουλος, ας αρχίσουν οι γιόμες! Άντε και καμιά δεύτερη μπάλα εξ ουρανού στο τέλος.\n3. Παίκτη του Πανιωνίου σε χτυπάνε? Γύρνα το άλλο μάγουλο. Σε βρίζουν? Κάνε το σταυρό σου. Σε σφάζουν? Απλά γύρνα το βλέμμα σου προς τον ουρανό...\n4. Να πιστέψω ότι θα δω τον Καπάνταη να σκοράρει και θα φωνάζω το όνομά του τρις! Και να μετανοώ ειλικρινά για όλα όσα σκέφτηκα γι' αυτόν την περασμένη Κυριακή.\nΤα παραπάνω αρκούν για τον Πάνθρακα. Ακολουθεί Τούμπα που θα χρειαστεί κατιτίς παραπάνω.\n18 Φεβρουαρίου 2013 - 11:55 μ.μ.\nΜε τον Πανθρακικό παίζει ο Καμπάνταης. Κάτι είναι κι αυτό στα τόσα προβλήματα.\n19 Φεβρουαρίου 2013 - 8:58 π.μ.\nΗ πορεία του Ελέ περιληπτικά\n19 Φεβρουαρίου 2013 - 10:05 π.μ.\nΕπειδή τις τελευταίες ημέρες είναι της μόδας οι παραιτήσεις από τον Πανιώνιο με σκοπό την πρόκληση ηλεκτροσοκ στυς παίκτες, δείτε πως γίνεται το ηλεκτροσοκ στην πραγματικότητα...Δεν δείχνει και πολύ πετυχημένη μέθοδος...\nΑν μπορούσε να παίξει ο Αραβίδης με τον Πανθρακικό, θα ήταν καλύτερα. Επίσης σχετικά με την όλη συζήτηση μαι απλή διαπίστωση. Όταν βγαίνει ο αντιπρόσωπος της διοίκησης και λέει ότι ευθύνεται, το να αρχίσουμε μετά να λέμε για το τι έκανε ο Μάντζιος κάποτε και άλλα τέτοια, περισσεύουν. Και το να σχολιάζουμε για το πρόβλημα που είχε ο Ελέ ... επειδή είχε άπειρους τερματοφύλακες ... όταν "εκτοπίσαμε" τον μόνο έμπειρο, που είχαμε, δεν είναι "εντός θέματος".\nΆποψή μου είναι ότι καλά κάνουμε και πάμε με τον Παναγόπουλο στο ματς με τη Θράκη γιατί αυτό επιτάσσει η λογική. Αν ο μη γένοιτο δεν μας βγει, καλύτερα να φέρουμε εφόσον το αντέχουμε, τον Κωστένογλου. Θα αποφύγουμε και τις ενδοπανιώνιες ίντριγκες, που δημιουργούν πια απέχθεια και θα έχουμε και εμείς τη βοήθεια του Θεού, που χρειαζόμαστε και που οι άλλοι επικαλούνται στις νίκες τους (κατά τρόπο, που κάποια στιγμή πρέπει να αποτελέσει μάθημα στα σχολεία ... περί Φαρισαϊσμού... στα Θρησκευτικά).\n19 Φεβρουαρίου 2013 - 10:45 π.μ.\nΑν ο τελευταίος θεοσεβούμενος διαθέσιμος προπονητής είναι ο Κωστένογλου μάλλον θα χρειαστεί να αρχίσουμε τα ritual με τις παρθένες, τους μασόνους 33ου, τους Ναίτες ιππότες, τους ροδόσταυρους και τους νοσταλγούς του Ελίφας Λεβί.\nΈλα έτοιμοι για τη Κυριακή , να πάρει τα πάνω του ο Οκόγιε\n19 Φεβρουαρίου 2013 - 3:24 μ.μ.\n19 Φεβρουαρίου 2013 - 7:22 μ.μ.\nΠολύ σωστή κίνηση η μείωση της τιμής του εισιτηρίου για το παιχνίδι με τον Πανθρακικό. Το ποδόσφαιρο έχει γίνει πολυτέλεια στην παρούσα οικονομική κατάσταση. Νομίζω ότι αυτές οι τιμές θα έπρεπε να ισχύουν σε κάθε παιχνίδι. Δεν έχει νόημα να παίζεις σε άδειο γήπεδο.\n20 Φεβρουαρίου 2013 - 9:52 π.μ.


Έτσι κλέβουν βενζίνη και καταστρέφουν ρεζερβουάρ - Newtoday.gr\nΑρχική Ελλάδα Έτσι κλέβουν βενζίνη και καταστρέφουν ρεζερβουάρ\nΈτσι κλέβουν βενζίνη και καταστρέφουν ρεζερβουάρ\nΑνησυχητικές διαστάσεις παίρνει το φαινόμενο της κλοπής καυσίμων από σταθμευμένα οχήματα, καθώς στις περισσότερες των περιπτώσεων προκαλούνται σημαντικές φθορές και στις δεξαμενές βενζίνης ή diesel.\nΜετά το φαινόμενο της αφαίρεσης καταλυτών σειρά έχει εκείνο της κλοπής υγρών καυσίμων από σταθμευμένα αυτοκίνητα. Ο λόγος είναι ο προφανής και δεν είναι άλλος από τις σταθερά υψηλές τιμές πώλησης του μαύρου χρυσού, οι οποίες καθιστούν τα καύσιμα που καβαλάμε στα ρεζερβουάρ των οχημάτων μας μια εύκολη και εξαιρετικά αποδοτική λεία.\nΣτην περίπτωση, λοιπόν, που αναρωτιόσασταν πόσο εύκολο είναι να σας αφαιρέσουν το περιεχόμενο του ρεζερβουάρ, η απάντηση που έρχεται από την απέναντι πλευρά του Ατλαντικού είναι πολύ εύκολο, μιας και οι αετονύχηδες δεν χρησιμοποιούν κάποια εξεζητημένη μέθοδο ώστε να αποκτήσουν πρόσβαση στο εσωτερικού μιας δεξαμενής καυσίμου αλλά την απλούστερη.\nΜε τη χρήση, λοιπόν, ενός φορητού δραπανοκατσάβιδου οι επίδοξοι ληστές ανοίγουν μια οπή στο κάτω μέρος του ρεζερβουάρ, αφαιρώντας το περιεχόμενό του. Αυτή η πρακτική έχει δύο πλεονεκτήματα. Πρώτον δεν απαιτεί πολύ χρόνο και δεύτερον δεν τραβά εύκολα τα βλέμματα των περαστικών, καθώς η όλη διαδικασία πραγματοποιείται κάτω από το αυτοκίνητο.\nΤο κακό στην όλη υπόθεση –πέρα από αυτή καθ’ αυτή την κλοπή- είναι το γεγονός ότι το κόστος αντικατάστασης της κατεστραμμένης δεξαμενής είναι πολλαπλάσιο της ποσότητας του καυσίμου που αφαιρείται.\nΠοια αυτοκίνητα μπαίνουν στον στόχο\nΤα οχήματα που βρίσκονται σταθμευμένα σε δρόμους με ελλιπή φωτισμό και περιορισμένη κινητικότητα κινδυνεύουν περισσότερο να μπουν στο στόχαστρο παραβατικών ομάδων.\nΈνα ακόμα στοιχείο που ενδεχομένως καταστήσει ευάλωτο το αυτοκίνητό σας είναι η πολυήμερη στάθμευσή του στο ίδιο ακριβώς σημείο.\nΑξίζει να αναφέρουμε ότι στις Ηνωμένες Πολιτείες της Αμερικής «επιθέσεις» έχουν δεχθεί ακόμα και εκθέσεις μεταχειρισμένων οχημάτων όπου και σημειώθηκαν μαζικές κλοπές καυσίμων και καταστροφές ρεζερβουάρ.\nΚαθοριστική, τέλος, είναι και η θέση στην οποία βρίσκεται η δεξαμενή καυσίμου ενός αυτοκινήτου ή αν αυτή καλύπτεται με κάποια προστατευτική επιφάνεια, γεγονός που ενδεχομένως κάνει πιο δύσκολο το έργο όποιου επιχειρήσει να βάλει στο χέρι το υπερ-πολύτιμο περιεχόμενό της.\nΠροηγούμενο άρθροΙνδία: Αστυνομικός έδειρε 13χρονο επειδή έκλεψε μπισκότα (video)\nΕπόμενο άρθροΜειώνει τον φόρο στα καύσιμα η Γερμανία – Πόσο θα πέσει η τιμή της βενζίνης


Feral Συντηρητικό Προστατευτικό Δέρματος 4Lt Επαγγελματικό | allSmart\nFeral Συντηρητικό Προστατευτικό Δέρματος 4Lt Επαγγελματικό\n33,90 € 24,90 € ή 5785 Πόντοι\nΑλοιφές-Καθαριστικά για Δέρμα\nΠροσφέρει λάμψη και διάρκεια\nΤο γαλάκτωμα δέρματος FERAL είναι ένα προϊόν μοναδικής σύνθεσης, με κρεμώδη υφή, το οποίο καθαρίζει, προστατεύει και συντηρεί όλες τις δερμάτινες επιφάνειες. Δρα άμεσα, εισχωρώντας στους πόρους του δέρματος, ώστε να επαναφέρει τη φυσική του όψη και ελαστικότητα, παρατείνοντας το χρόνο ζωής του. Το φυσικό κερί που περιέχει προστατεύει από τη φθορά που προκαλεί η ηλιακή ακτινοβολία. Χρησιμοποιήστε το σε όλες τις δερμάτινες επιφάνειες ώστε να τις προστατεύσετε και να τις συντηρήσετε. Ιδανικό για δερμάτινα καθίσματα, επενδύσεις αυτοκινήτου, τσάντες, παπούτσια, έπιπλα και άλλα δερμάτινα είδη. Οδηγίες χρήσης: 1)Καθαρίστε την επιφάνεια με ένα καθαρό υγρό πανί απομακρύνοντας σκόνη και βρωμιά. 2)Ανακινήστε καλά το μπουκάλι και προσθέστε ικανοποιητική ποσότητα προϊόντος σε ένα στεγνό, μαλακό πανί. 3)Απλώστε με το πανί το προϊόν στη δερμάτινη επιφάνεια, κάνοντας κυκλικές κινήσεις και έπειτα τρίψτε με ένα καθαρό στεγνό πανί ώστε να γυαλίσετε την επιφάνεια και να απομακρύνετε το επιπλέον προϊόν. Προσοχή μην το χρησιμοποιείτε σε δέρμα καστόρ. Είναι κατάλληλο για χρήση σε: • Δερμάτινα καθίσματα • Το εσωτερικό του αυτοκινήτου • Δερμάτινες τσάντες • Έπιπλα • Άλλα δερμάτινα είδη


Ουσταμπασίδης: «Τρελές και παράνομες αποφάσεις!» | Superleague | gazzetta.gr\nΔευτέρα, 09 Μαΐου 2016 - 21:32\nΟυσταμπασίδης: «Τρελές και παράνομες αποφάσεις!»\nΟ άλλοτε βοηθός του Γιώργου Γεωργιάδη, Νίκος Ουσταμπασίδης, μίλησε για την αναβολή του τελικού του Κυπέλλου τονίζοντας ότι κάποιοι παίρνουν τρελές και παράνομες αποφάσεις, που διώχνουν τον κόσμο από το ποδόσφαιρο!\nΠέρα από τον ΠΑΟΚ και τη Βέροια, ο Νίκος Ουσταμπασίδης μίλησε και για την αναβολή του τελικού του Κυπέλλου και το θέμα που προέκυψε με τα πλέι οφ σε συνέντευξή του στο Metropolis 95,5. Ο άλλοτε βοηθός του Γιώργου Γεωργιάδη στους πάγκους των δύο ομάδων τόνισε ότι κάποιοι παίρνουν τρελές και παράνομες αποφάσεις, οι οποίες διώχνουν τον φίλαθλο κόσμο από το ποδόσφαιρο, ώστε να γελάνε όλοι μ' εμάς στην Ευρώπη!\nΓια τις διαφορές του φετινού ΠΑΟΚ σε σχέση με τον περσινό: «Είναι πολύ διαφορετικό να ζεις μια ομάδα ως προπονητής και διαφορετικό να είσαι από έξω. Όσον αφορά τα περσινά πλέι οφ, ήταν η χειρότερη συγκομιδή και η χειρότερη θέση που πήρε ο ΠΑΟΚ στα πλέι οφ. Φέτος το υλικό πιστεύω είναι πολύ καλύτερο ποιοτικά και έχει περισσότερες λύσεις.\nΕίναι μια ξεχωριστή διαδικασία τα πλέι οφ. Είναι μια κατάσταση που πρέπει να είσαι Κυριακή και Τετάρτη έτοιμος. Πρέπει να έχεις πολλές επιλογές, γιατί υπάρχει κούραση. Πρέπει να μάθει τα πλέι οφ ο ΠΑΟΚ για να πάρει την πρώτη θέση, κάτι που το έχει πετύχει, αλλά δεν έγινε πέρυσι με εμάς».\nΓια την αναβολή του τελικού κυπέλλου και το θέμα που προέκυψε με τα πλέι οφ: «Είναι απαράδεκτο αυτό που συμβαίνει. Βλέπεις αυτά που γίνονται στην Ευρώπη, που τελειώνουν τα πρωταθλήματα και γιορτάζουν. Έζησα χθες την Ολλανδία, με τον Άγιαξ να χάνει το πρωτάθλημα την τελευταία αγωνιστική.\nΕμείς ζούμε σε ένα παραμύθι. Είναι τραγικό ο κάθε άνθρωπος που βρίσκεται σε μια θέση να παίρνει απόφαση και να διώχνει τον κόσμο από το άθλημα. Υπάρχουν άνθρωποι που παίρνουν παράνομες και τρελές αποφάσεις. Γελάνε στην Ευρώπη και δεν πρέπει να έχουμε αξιώσεις να μας βλέπουν διαφορετικά».\nΓια την υποβάθμιση του ελληνικού ποδοσφαίρου: «Θα έρχονται ποδοσφαιριστές που δεν θα έχουν άλλες λύσεις και το μόνο του δέλεαρ θα είναι τα χρήματα. Ας πάρουμε ως παράδειγμα την Τουρκία. Κάνουν γήπεδα, πάει κόσμος στον γήπεδο. Εμείς κάνουμε βήματα πίσω. Δεν ξέρω αν είμαστε στον πάτο ή αν έχουμε και άλλον δρόμο να διανύσουμε προς τα κάτω».\nΓια το ροτέισον που πρέπει να κάνουν οι ομάδες στα πλέι οφ: «Πάνω κάτω οι ομάδες βαδίζουν σε έναν κορμό. Πρέπει ισάξιοι παίκτες να αντικαταστήσουν και τους βασικούς, γιατί θα πρέπει να υπάρχουν λύσεις».\nΓια τη θητεία του στη Βέροια και το πρόβλημα των εντός έδρας αγώνων: «Έχει πολλές ερμηνείες αυτό. Έπαιξε ρόλο το γεγονός ότι μέσα στη Βέροια παίζαμε στον πρώτο γύρο με όλες τις μεγάλες ομάδες που είναι δύσκολο να τις αντιμετωπίσεις.\nΑντίθετα, ομάδες με τους ίδιους στόχους ήταν εκτός έδρας. Ήταν σε καλό δρόμο η ομάδα. Ο προπονητής εκεί που μπορεί να επέμβει είναι στον αμυντικό τομέα, εκεί που δεν μπορεί να επέμβει και να αλλάξει πολλά πράγματα είναι στο δημιουργικό κομμάτι. Σε αυτές τις θέσεις οι παίκτες που ήταν δεν πρόσφεραν τα αναμενόμενα».\nΓια την πορεία της Βέροιας όσο ήταν προπονητής ο Γεωργιάδης, αλλά και για τη συνέχεια που ήταν ο Ελευθερόπουλος: «Όταν φύγαμε υπήρχαν τέσσερις ομάδες κάτω από τη Βέροια. Στη λήξη της περιόδου η ομάδα τερμάτισε πάνω από την Καλλονή και τον Πανθρακικό. Στο αντίστοιχο διάστημα η Καλλονή πήρε περισσότερους βαθμούς από τη Βέροια.\nΑυτό αναδεικνύει κάποια πράγματα. Αγωνιστικά έπρεπε να λυθούν άλλα θέματα. Στο επιθετικό κομμάτι υπήρχε τεράστιο πρόβλημα. Κάποιοι ποδοσφαιριστές που περιμέναμε να βάλουν γκολ, τελικά δεν το έκαναν. Ήταν καλύτερο για εμάς που αποχωρήσαμε, από τη στιγμή που δεν υπήρχε κοινή πολιτική με τον πρόεδρο».


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: «Την πάτησες Αλέξη»\nO Νίκος Κοτζιάς την… είδε Μέγας Αλέξανδρος και θα κόψει το γόρδιο δεσμό μέχρι το Ιούνιο, αδιαφορώντας προφανώς για τη βούληση του ελληνικού λαού. Τι να πει κανείς.\nΆμα είσαι μεγαλομανής… Ο δε Τσίπρας άνοιξε ένα θέμα που του γυρίζει πλέον μπούμερανγκ. Συνηθισμένος ήταν να βλέπει τον κόσμο να μην αντιδρά. Έφερε τον Βαρουφάκη και διέλυσαν τη χώρα, κανείς δεν αντέδρασε. Έκαναν δημοψήφισμα και είπαν το «όχι»… «ναι», κανείς δεν αντέδρασε. Έκαναν την κωλοτούμπα του αιώνα και υπέγραψαν μνημόνιο, κανείς δεν αντέδρασε, τους επιβράβευσαν κιόλας. Κυβερνούν τρία χρόνια εξευτελίζοντας τη χώρα και κανείς δεν αντιδρά. Έτσι λοιπόν ο πρωθυπουργός νόμισε ότι ο ελληνικός λαός είναι κοιμισμένος. Ότι είναι πεκινουά κι όχι λύκος που κάποια στιγμή ξυπνάει. Νόμισε ο Τσίπρας και η παρέα του ότι είναι μια ζωή ραγιάδες οι Έλληνες και δεν θα σηκώσουν κεφάλι. Να που ήρθε η στιγμή να γίνει κι αυτό. Το «Μακεδονικό» είναι ένα θέμα που είχε ξεχαστεί, όπως είχε πει κάποτε και ο μακαρίτης ο Μητσοτάκης. Σαν ξεχασμένο θέμα που ήταν πίστεψε ότι θα το περάσει μια νύχτα με ένα νόμο κι ένα άρθρο. Μπορεί και με ορισμένους πρόθυμους προδότες να το περνούσε χωρίς να κουνηθεί φύλλο. Η Βουλή στην κοσμάρα της και ο κόσμος στον καθημερινό αγώνα επιβίωσης. Και κάπου εκεί ήρθε η αντίδραση. Ο κόσμος κατάλαβε τι πάει να κάνει ο Τσίπρας και σου λέει: «Μια ζωή ραγιάς; Μια ζωή εθελόδουλος; Θα μας πουν οι Αμερικάνοι και οι Ευρωπαίοι τι θα κάνουμε με την ιστορία μας;» Και κάπου εκεί την πάτησε ο Αλέξης. Γιατί μπορείς ο Έλληνας να αντέξει την απώλεια της Κύπρου, μπορεί να αντέξει την ξεφτίλα των Ιμίων, μπορεί να ανεχθεί τα μνημόνια και την μόνιμη επιτροπεία. Μπορεί να δέχεται ακόμη και τον Τσίπρα πρωθυπουργό και τον Καμμένο υπουργό Άμυνας. Αλλά κάποια στιγμή έρχεται το ξύπνημα. Έρχεται η απελευθέρωση κι εκεί ο κόσμος φωνάζει «την πάτησες Αλέξη». Το πρώτο συλλαλητήριο ήταν και το πρώτο μήνυμα. Ήρθαν οι δημοσκοπήσεις να τσακίσουν το Μαξίμου και τώρα έρχεται η «συννεφιασμένη» Κυριακή για την κυβέρνηση. Ο ελληνικός λαός τους πήρε πρέφα ότι πάνε να κλείσουν ένα τέτοιο θέμα με ύπουλο τρόπο μόνο και μόνο γιατί έχουν κάνει deal με τη Μέρκελ και τους άλλους ηγέτες. Η Μακεδονία μας ήταν αντάλλαγμα για να πάρει ο Τσίπρας ρύθμιση για το χρέος, να πετύχει καθαρή έξοδο και να παραμείνει στην εξουσία. Όμως η ιστορία, ο πολιτισμός, η αγάπη για την Ελλάδα δεν ξεπουλιέται για τίποτε. Κι αν ο Τσίπρας με ορισμένους ανόητους πίστεψαν ότι το «Μακεδονικό» θα είναι… business as usual έρχονται τα γεγονότα για να τους διαψεύσουν. Ας λέει όποιος θέλει ότι θα βρεθεί λύση μέχρι τον Ιούνιο. Λύση σαν κι αυτές που προτείνουν δεν μπορούν να βρεθούν. Ο γόρδιος δεσμός θα παραμείνει και το «Μακεδονικό» θα γίνει η ταφόπλακα του Τσίπρα και της συμμορίας του.


ΘΕΜΑ KOINH ΕΡΩΤΗΣΗ 6 Βουλευτών του ΠΑΣΟΚ και του Δημήτρη Κουσελά, προς τον Υπουργό Απασχόλησης και Κοινωνικής Προστασίας, για την ΑΤΕ Κρήτης\nΑριθ. Πρωτ.: 8685/700\nΗμερομηνία Κατάθεσης: 10.03.05\nΑπαντώντας στην από 31/1/2005 ερώτησή μας, ο Υπουργός Απασχόλησης και Κοινωνικής Προστασίας μας ενημέρωσε ότι το Τμήμα Κοινωνικής Επιθεώρησης του Ηρακλείου Κρήτης, ζήτησε από την Διοίκηση της ΑΤΕ «επίσημες γραπτές εξηγήσεις» για τα γεγονότα που είχαν γίνει τον Ιανουάριο στο εκεί κατάστημα της ΑΤΕ και την παράνομη υπερωριακή απασχόληση των εργαζομένων σ΄ αυτό.\nΕπειδή ο Σύλλογος των εργαζομένων, αλλά και οι υπάλληλοι του καταστήματος ζητούν να προχωρήσει η έρευνα της υπόθεσης και να αποδοθούν οι ευθύνες που υπάρχουν:\nα) Ενάμιση μήνα μετά τα γεγονότα (22/1 – 10/3), έχουν δοθεί οι «επίσημες εξηγήσεις» της ΑΤΕ;\nβ) Πώς αξιολογούν οι αρμόδιες υπηρεσίες του ΣΕΠΕ το θέμα, με δεδομένη την «επ΄ αυτοφώρω» διαπίστωση της παράνομης υπερωριακής απασχόλησης (και «εγκλεισμού» των εργαζομένων στο κατάστημα) από το Τμήμα Κοινωνικής Επιθεώρησης Ηρακλείου;\nγ) Τι προτίθεται να κάνει ώστε να αποδείξει ότι το Υπουργείο του έμπρακτα υπερασπίζει την τήρηση της εργατικής νομοθεσίας, χωρίς να διστάζει για την απόδοση ευθυνών και στους Διοικητές επιχειρήσεων του ευρύτερου Δημόσιου Τομέα, όταν αυτοί την παραβιάζουν;\nΚΑΙ ΑΙΤΟΥΜΕΘΑ ΤΗΝ ΚΑΤΑΘΕΣΗ ΕΓΓΡΑΦΩΝ\nα) Της επιστολής της ΑΤΕ προς το Σώμα Επιθεωρητών Εργασίας (ΣΕΠΕ) με τις «επίσημες εξηγήσεις»\nβ) Του Δελτίου Ελέγχου του Τμήματος Κοινωνικής Επιθεώρησης Εργασίας στις 22/1/2005\nγ) Της τελικής απόφασης του ΣΕΠΕ για τις περαιτέρω ενέργειές του


Στους πρωταθλητές του Νοεμβρίου το αεροδρόμιο Κέρκυρας - CorfuPress.com\nΣτους πρωταθλητές του Νοεμβρίου το αεροδρόμιο Κέρκυρας\nΤην ώρα που ο… ισολογισμός της επιβατικής κίνησης στα 14 περιφερειακά αεροδρόμιο που διαχειρίζεται η Fraport Greece παρουσίασε οριακή αύξηση 0,1% το Νοέμβριο, το σύνολο των επιβατών το Νοέμβριο διαμορφώνεται σε 727.043 έναντι 726.200 το Νοέμβριο του 2018.\nΤις μεγαλύτερες απώλειες παρουσίασαν τα αεροδρόμια Μυκόνου (-23,3%) και Ακτίου (-31,6%), ενώ οι μεγαλύτρες αυξήσεις παρατηρήθηκαν στα αεροδρόμια Κεφαλονιάς\n(10,2%), Σκιάθου (8,6%) και Κέρκυρας (8%).\nΣυνεπώς, η κίνηση επιβατών στα 14 αεροδρόμια από την αρχή του έτους έως και το Νοέμβριο διαμορφώνεται στους 29,45 εκατ. επιβάτες έναντι 29,16 εκατ. το 11μηνο του\n2018, καταγράφοντας μικρή αύξηση της τάξης του 1%.\nΤο αεροδρόμιο Καβάλας, το 11μηνο, παρουσιάζει τη μεγαλύτερη μείωση (-20,5%) ενώ η\nμεγαλύτερη αύξηση παρατηρείται στο αεροδρόμιο Μυκόνου (9%).


Ημερίδα για το πυρηνικό ατύχημα στην Ιαπωνία - Ελληνική Επιτροπή Ατομικής Ενέργειας\nΗμερίδα για το πυρηνικό ατύχημα στην Ιαπωνία\nΗ Ελληνική Επιτροπή Ατομικής Ενέργειας διοργάνωσε την Πέμπτη 7 Ιουλίου 2011 ημερίδα ενημέρωσης και ανταλλαγής απόψεων με θέμα «Οι πρώτοι μήνες του πυρηνικού ατυχήματος στην Ιαπωνία. Ενέργειες και μετρήσεις στη χώρα μας».\nΕκ μέρους της Ιαπωνικής κυβέρνησης απηύθυνε χαιρετισμό, ο κ. Takaaki Nemoto, πρώτος Γραμματέας της Πρεσβείας της Ιαπωνίας στην Ελλάδα. Εκ μέρους της πολιτικής ηγεσίας χαιρετισμό απηύθυνε ο Γενικός Γραμματέας Επικοινωνιών, Καθ. Σωκράτης Κάτσικας. Στην ημερίδα παρέστησαν εκπρόσωποι των φορέων που ενεπλάκησαν στη διαχείριση της κρίσης (ΕΜΥ, Διεθνής Αερολιμένας Αθηνών, Υπουργείο Υγείας, Γενική Γραμματεία Πολιτικής Προστασίας, Τελωνεία).\nΚατά τη διάρκεια της εκδήλωσης παρουσιάστηκαν οι ενέργειες που πραγματοποιήθηκαν σε εθνικό και ευρωπαϊκό επίπεδο μετά το πυρηνικό ατύχημα, και συνοψίστηκαν οι μέχρι τώρα διαθέσιμες πληροφορίες αναφορικά με τη ραδιολογική επιβάρυνση στην περιοχή της Ιαπωνίας. Ιδιαίτερη έμφαση δόθηκε στα αποτελέσματα των μετρήσεων ραδιενέργειας περιβάλλοντος που διενεργήθηκαν στην Ελλάδα από την ΕΕΑΕ και το Δίκτυο των Συνεργαζομένων με αυτήν Εργαστηρίων.\nΓια τον εθνικό μηχανισμό απόκρισης σε ραδιολογική έκτακτη ανάγκη το ατύχημα έδρασε και σαν άσκηση ετοιμότητας σε πραγματικές συνθήκες, στην οποία ανταποκρίθηκε επιτυχώς.\nΟι ενέργειες και τα μέτρα που ελήφθησαν σε εθνικό επίπεδο ήταν σε πλήρη συμφωνία με αυτά των άλλων χωρών.\nΤα αποτελέσματα των μετρήσεων που διενεργήθηκαν σε περιβαλλοντικά και άλλα δείγματα στα ελληνικά εργαστήρια συγκλίνουν μεταξύ τους και αποδεικνύουν ότι δεν υπήρξαν ραδιολογικές συνέπειες στην Ελλάδα.\nΟι συμμετέχοντες είχαν την ευκαιρία να ενημερωθούν για τις εξελίξεις σε διεθνές και ευρωπαϊκό επίπεδο σε θέματα πυρηνικής ασφάλειας. Εκτενής αναφορά έγινε στη συμφωνία των κρατών μελών της ΕΕ για τη διενέργεια δοκιμών αντοχής στους πυρηνικούς αντιδραστήρες της Ευρώπης και των γειτονικών χωρών. Προβληματισμοί και απόψεις γύρω από τον αντίκτυπο του ατυχήματος και το μέλλον της πυρηνικής ενέργειας διατυπώθηκαν κατά τη διάρκεια ανοιχτής συζήτησης.\nΑναλυτικά, έγιναν οι ακόλουθες ομιλίες/παρουσιάσεις:\nΈναρξη - εισαγωγή, Χρ. Χουσιάδας, Πρόεδρος ΕΕΑΕ\nΧαιρετισμός, κ. Takaaki Nemoto, Πρώτος Γραμματέας της Πρεσβείας της Ιαπωνίας στην Ελλάδα\nΧαιρετισμός, Σ. Κάτσικας, Γενικός Γραμματέας Επικοινωνιών, Υπουργείο Υποδομών, Μεταφορών και Δικτύων\nΟι ενέργειες σε εθνικό και ευρωπαϊκό επίπεδο μετά το ατύχημα, Β. Καμενοπούλου\nΡαδιολογική αποτίμηση για την περιοχή της Ιαπωνίας, Σ. Οικονομίδης\nΜετρήσεις ραδιενέργειας περιβάλλοντος στην Ελλάδα\nΕργαστήριο Ραδιενέργειας Περιβάλλοντος ΕΕΑΕ, Κ. Ποτηριάδης\nΕργαστήριο Ραδιενέργειας Περιβάλλοντος ΕΚΕΦΕ Δημόκριτος, Π. Κρητίδης\nΤομέας Πυρηνικής Τεχνολογίας ΕΜΠ, Μ. Αναγνωστάκης\nΕργαστήριο Πυρηνικής Τεχνολογίας ΑΠΘ, Α. Κλούβας\nΕργαστήριο Ατομικής και Πυρηνικής Φυσικής ΑΠΘ\nΑνοικτή συζήτηση: Πυρηνική ασφάλεια στην Ευρώπη – προβληματισμοί και δράσεις στη μετά τη Φουκουσίμα εποχή\nΠαρεμβάσεις του συντονιστή της συζήτησης, Π. Κρητίδη\nΕισήγηση, Χρ. Χουσιάδας, Πρόεδρος ΕΕΑΕ\nΠληροφορίες: Β. Ταφίλη, 210 6506714, 210 6506731, vtafili@eeae.gr


i-lovegreece.com - Αθλητικές δραστηριότητες στη Χίο\nΕίστε εδώ:Αρχική»ΠΡΟΟΡΙΣΜΟΙ»Ελληνικά νησιά»Νησιά Βορείου Αιγαίου»Χίος»Αξιοθέατα + Δραστηριότητες»Αθλητικές δραστηριότητες στη Χίο\nΑθλητικές δραστηριότητες στη Χίο\nΚάνοντας διακοπές στη Χίο θα έχετε πολλές επιλογές για ενδιαφέρουσες δραστηριότητες τόσο στην θάλασσα όσο και στην ξηρά.\nΣτη Χίο μπορείτε να κολυμπήσετε σε θαυμάσιες και πολύ ξεχωριστές παραλίες αλλά και να απολαύσετε όλα τα αγαπημένα σας θαλάσσια σπορ. Γουιντσέρφινγκ και kite surf θα κάνετε σε πολλά σημεία στο νησί ενώ στις οργανωμένες παραλίες σας περιμένουν θαλάσσια ποδήλατα, κανό-καγιάκ, sup, τζετ σκι, tubes και γενικά ότι επιθυμήσετε.\nΜετά την επιφάνεια της θάλασσας σειρά έχει ο μαγευτικός βυθός της Χίου. Το νησί διαθέτει εξαιρετικές τοποθεσίες για να καταδυθείτε και να κάνετε υποβρύχιες εξερευνήσεις ή ακόμα και ψαροντούφεκο για όσους θέλουν να ψαρέψουν μόνοι τους ένα από τα γεύματά τους.\nΕκτός από θάλασσα η Χίος έχει και μια πανέμορφη ξηρά που σας περιμένει για να την εξερευνήσετε. Κάνοντας πεζοπορία στο νησί θα ακολουθήσετε σηματοδοτημένα μονοπάτια που περνούν μέσα από πανέμορφα τοπία ή μπορείτε να ανακαλύψετε τα δικά σας που θα σας οδηγήσουν σε κρυμμένες φυσικές ομορφιές. Επίσης στα βουνά της Χίου μπορείτε να βρείτε ιδανικά πεδία για αναρρίχηση αλλά και ορειβασία.\nΤις δραστηριότητες στη Χίο θα τις απολαύσετε με την καρδιά σας.


ANT1.com.cy | Σκηνικό καιρού: Θα κοπάσουν για λίγο τα έντονα καιρικά φαινόμενα [LIVE]\nΠΡΟΗΓΟΥΜΕΝΟΒαθύ το αποτύπωμα της πανδημίας στη ψυχολογία των πολιτών ΕΠΟΜΕΝΟΟδηγούσε μεθυσμένη, υπό την επήρεια ναρκωτικών και προσέκρουσε σε πινακίδα στη Λευκωσία\nΣκηνικό καιρού: Θα κοπάσουν για λίγο τα έντονα καιρικά φαινόμενα [LIVE]\nΑπό το μεσημέρι της Κυριακής αναμένεται βελτίωση του καιρού ενώ αύριο το βράδυ θα έχουμε άλλο σύστημα, το οποίο αναμένεται να μας επηρεάσει.\nΣήμερα ο καιρός θα είναι αρχικά κυρίως συννεφιασμένος, με τοπικές βροχές και μεμονωμένες καταιγίδες, που πιθανό να είναι ισχυρές και να συνοδεύονται από χαλάζι. Στα ψηλότερα ορεινά αναμένεται χιονόπτωση. Από το μεσημέρι και μετά ο καιρός θα βελτιωθεί αισθητά, για να καταστεί σταδιακά κυρίως αίθριος. Οι άνεμοι θα πνέουν το πρωί νοτιοδυτικοί μέχρι βορειοδυτικοί μέτριοι, 4 μποφόρ, αλλά στα προσήνεμα παράλια και ορεινά ισχυροί και παροδικά μέχρι πολύ ισχυροί, 5 με 6 μποφόρ. Το απόγευμα θα καταστούν δυτικοί ως βορειοδυτικοί, μέτριοι ως ισχυροί, 4 με 5 μποφόρ, αλλά στα προσήνεμα παράλια και ορεινά πολύ ισχυροί, 6 μποφόρ.\nΗ θάλασσα θα είναι το πρωί ταραγμένη και στα προσήνεμα κυματώδης, για να καταστεί το απόγευμα, στα δυτικά και στα βόρεια, μέχρι πολύ κυματώδης. Η θερμοκρασία θα ανέλθει γύρω στους 15 βαθμούς στο εσωτερικό, γύρω στους 17 στα παράλια και γύρω στους 4 βαθμούς στα ψηλότερα ορεινά.\nΑπόψε ο καιρός θα είναι κυρίως αίθριος, με τοπικά αυξημένες νεφώσεις κατά διαστήματα. Στα παράλια πιθανό να σημειωθούν μεμονωμένες ελαφρές βροχές, καθώς και παροδική ελαφρά χιονόπτωση, τοπικά στα ψηλότερα ορεινά. Οι άνεμοι θα πνέουν δυτικοί ως βορειοδυτικοί, μέτριοι ως ισχυροί, 4 με 5 μποφόρ, αλλά στα δυτικά και τα βόρεια παράλια, καθώς και στα προσήνεμα ορεινά πολύ ισχυροί, 6 μποφόρ.\nΗ θάλασσα θα είναι ταραγμένη στα ανατολικά, ταραγμένη και τοπικά μέχρι κυματώδης στα νότια, αλλά μέχρι πολύ κυματώδης στα υπόλοιπα παράλια. Η θερμοκρασία θα πέσει γύρω στους 5 βαθμούς στο εσωτερικό, γύρω στους 7 στα νότια και στα ανατολικά παράλια, γύρω στους 10 στα υπόλοιπα παράλια και γύρω στους 2 βαθμούς υπό το μηδέν, στα ψηλότερα ορεινά. Στα ορεινά θα σχηματιστεί παγετός.\nΤη Δευτέρα ο καιρός θα είναι κυρίως αίθριος, με τοπικά αυξημένες νεφώσεις, που πιθανό να δώσουν μεμονωμένες ελαφρές βροχές ή και παροδική ελαφρά χιονόπτωση, τοπικά στα ψηλότερα ορεινά. Από νωρίς το βράδυ ο καιρός θα καταστεί συννεφιασμένος, με βροχές, τοπικές καταιγίδες και χιόνια στα ψηλότερα ορεινά. Τα φαινόμενα δυνατό να είναι παρατεταμένα και έντονα.\nΤην Τρίτη παροδικά αυξημένες νεφώσεις αναμένεται να δώσουν μεμονωμένες βροχές ή καταιγίδα, καθώς και τοπικά παροδική χιονόπτωση, στα ορεινά.


Κίνα BSP εξαρτήματα σωλήνα Προμηθευτής - Bhpvl.com\nbsp εξαρτήματα σωλήνα\nNPT / JIC / SAE / BSP / METRIC εξαρτήματα υδραυλικών σωλήνων από ανοξείδωτο χάλυβα\nΤα εξαρτήματα 10511 είναι μετρικό αρσενικό κάθισμα κώνου 24 ° βαρέως τύπου DIN3853. Τα εξαρτήματα 10511 από την υδραυλική YH είναι ένα εξαιρετικά σεβαστό ποιοτικό προϊόν που παρέχει ένα μακρύ κύκλο ζωής προϊόντος που εξοικονομεί έναν πελάτη για ανταλλακτικά και εργασία. Η YH Hydraulic προσφέρει μια ολοκληρωμένη σειρά υδραυλικών εξαρτημάτων σε άνθρακα και ανοξείδωτο χάλυβα. Λεπτομέρειες Κωδικός: 10511 (Μετρικό αρσενικό 24 ° Κωνικό κάθισμα HTDIN3853) Μεγέθη: από M14 έως M52. εύκαμπτος σωλήνας από 1/4 '' έως 1.1 / 2 '' Επίστρωση: ψευδαργύρου; επινικελωμένη; επιχρωμιωμένο? απαραίτητη επίστρωση πελάτη. Υπηρεσία OEM: διατίθεται με δείγματα ή σχέδια ...


Το δεύτερο κύμα | Η Εφημερίδα των Συντακτών\nEUROKINISSI /ΘΑΝΑΣΗΣ ΔΗΜΟΠΟΥΛΟΣ\nΘα ήταν όμορφα να χαλαρώναμε εν μέσω Ιουλίου. Να είναι η κύρια έγνοια μας αν θα βρούμε καλό δωμάτιο και απάνεμη παραλία. Ενα και δύο να μετράμε τα κύματα, αντί να μετράμε τα κρούσματα...\nΗ κυβέρνηση κάνει πως δεν το βλέπει, προτάσσοντας τη θεμιτή έως έναν βαθμό αγωνία να σωθεί ο τουρισμός. Ομως τα πράγματα είναι φανερό ότι δεν πάνε καλά. Από τη μια η ανησυχητική αύξηση των κρουσμάτων, από την άλλη οι προειδοποιήσεις των ειδικών για τον σοβαρό κίνδυνο να χαθεί ό,τι κερδήθηκε στο πρώτο κύμα της πανδημίας. Οι επιστήμονες της επιτροπής του υπουργείου Υγείας το λένε απερίφραστα: Οι ελεγκτικοί μηχανισμοί της Πολιτείας έχουν χαλαρώσει.\nΤην ίδια στιγμή, οι πολίτες λαμβάνουν αντιφατικές πληροφορίες. Τα πανηγύρια απαγορεύονται, αλλά στα εμπορικά κέντρα καταργείται η υποχρεωτικότητα της μάσκας. Τα σύνορα με τις βαλκανικές χώρες κλείνουν, αλλά για το Ηνωμένο Βασίλειο, τη Σουηδία και τις ΗΠΑ ετοιμαζόμαστε να ανοίξουμε τις πύλες.\nΘα έλεγε κανείς πως η αυστηρότητα των μέτρων που παίρνουμε είναι αντιστρόφως ανάλογη με την οικονομική και πολιτική ισχύ των κρατών τα οποία στέλνουν τους τουρίστες τους στην Ελλάδα. Και φυσικά υπάρχει και η συσκότιση της ενημέρωσης με λειψές πληροφορίες, με απόκρυψη των εισερχόμενων κρουσμάτων από τις τοπικές κοινωνίες, με ένα σύννεφο που, αντί να διαλύεται, μέρα με τη μέρα πυκνώνει.\nΑύριο συμπληρώνεται ένας μήνας από το πρώτο άνοιγμα των πτήσεων. Η εικόνα για τα κρούσματα είναι κατά πολύ χειρότερη από ό,τι στις 15 Ιουνίου, δικαιώνοντας όσους έλεγαν πως θα ήταν απαραίτητη η διενέργεια τεστ σε όλους τους τουρίστες πριν ταξιδέψουν στην Ελλάδα. Αλήθεια, ποιος θυμάται το «υγειονομικό διαβατήριο» που με στόμφο εξήγγειλε στα τέλη Μαΐου ο Χ. Θεοχάρης;\nΟ στόχος της διάσωσης του τουρισμού κινδυνεύει να χαθεί από τον τρόπο διάσωσής του! Η αντιπολίτευση μιλά ήδη για παλινωδίες, ενώ φαίνεται πως στη διαχείριση της κατάστασης μετρά περισσότερο η γνώμη των ξένων τουριστικών εταιρειών παρά των γιατρών που μέχρι πριν από λίγο καιρό ακούγαμε όλοι ευλαβικά.\nΔυστυχώς, μπροστά μας, αντί για τα δροσερά κυματάκια του γιαλού, έχουμε ήδη το δεύτερο κύμα της πανδημίας και κινδυνεύουμε να μας πάρει μαζί του.\nΚΥΒΕΡΝΗΣΗ 19.04.2021, 15:16\nΕλλείψει ουσιαστικών επιχειρημάτων, η κυβερνητική εκπρόσωπος επέλεξε σήμερα να «παίξει την κασέτα» Κοντοζαμάνη περί ενδεχόμενης πολιτικοποίησης μιας «αμιγώς επιστημονικής συζήτησης».


Πώς αλλάζει η τεχνητή νοημοσύνη τον τρόπο που δουλεύουμε | MobileNews.gr\nΑρχική Gadgets Πώς αλλάζει η τεχνητή νοημοσύνη τον τρόπο που δουλεύουμε\nΠώς αλλάζει η τεχνητή νοημοσύνη τον τρόπο που δουλεύουμε\nΈνα έξυπνο ψυγείο ξέρει πότε τελειώνει το γάλα, και παραγγέλνει αυτόματα ένα μπουκάλι μέσω διαδικτύου από το σούπερ μάρκετ. Μια υπηρεσία συνεχούς ροής μουσικής προτείνει τραγούδια, με βάση αυτά που απολαύσατε το τελευταίο σαββατοκύριακο. Επίσης, εξαιρετικά νέα για τους οδηγούς της πόλης: το έξυπνο αυτοκίνητο παρκάρει μόνο του στις πιο μικρές θέσεις, χωρίς γρατζουνιά. Όλα τα παραπάνω είναι παραδείγματα για το πώς η τεχνητή νοημοσύνη μπορεί να κάνει τη ζωή μας πιο εύκολη από ποτέ. Πώς επηρεάζουν οι καινοτόμες τεχνολογίες τον εργασιακό μας χώρο, και ποιες είναι οι συνέπειες στην εργασία;\nΟι υποστηρικτές της τεχνητής νοημοσύνης θεωρούν ότι τα οφέλη των έξυπνων συστημάτων είναι πολλά. «Τα τελευταία τέσσερα χρόνια, έχει σημειωθεί μια έκρηξη στον κλάδο της τεχνητής νοημοσύνης όπως και στην μηχανική εκμάθηση, λέει ο Andre Sharpe, Chief Information Officer της IWG. «Οι υπολογιστές είναι ικανοί να αναλύσουν μεγάλες σειρές δεδομένων, εικόνων και video, να ερμηνεύσουν το περιεχόμενό τους και να φτάσουν σε συμπεράσματα. Εκτός από τη χρήση τους σε αυτόνομα οχήματα και στην ροή ειδήσεων του Facebook, αυτή η τεχνολογία σύντομα θα εμφανιστεί και στους χώρους εργασίας».\nΗ τεχνητή νοημοσύνη δεν θα επηρεάσει μόνο ανιαρές εργασίες: ο Sharpe εκτιμά ότι θα έχει αντίκτυπο και σε διοικητικές και διευθυντικές θέσεις, χάρη στην ικανότητα να φιλτράρει μεγάλους όγκους πληροφοριών και στοιχείων που θα εξαντλούσαν έναν άνθρωπο και θα τον έκαναν να υποπέσει σε λάθη. Σκεφτείτε έναν καταρτισμένο δικηγόρο που κάνει υπερωρίες βυθισμένος στη νομική ορολογία, σε έναν όγκο εγγράφων που δεν έχουν τελειωμό. «Τα υψηλόβαθμα στελέχη είναι άνθρωποι όπως όλοι μας, και κινδυνεύουν και αυτοί να στηριχτούν σε περιορισμένα στοιχεία ή να βασίσουν τις αποφάσεις τους περισσότερο στο ένστικτο και τη διαίσθηση», λέει ο Sharpe. «Αυτό θα αλλάξει μέσα στα επόμενα τέσσερα χρόνια. Το επόμενο κύμα αυτοματοποίησης θα είναι η εφαρμογή της τεχνητής νοημοσύνης σε όλα τα βιομηχανικά δεδομένα. Αυτά τα μοντέλα θα μπορούν να προβλέψουν τις δράσεις που χρειάζονται να ληφθούν για να βελτιωθεί μια επιχείρηση, καλύτερα από τον υπεύθυνο παραγωγής, διευθυντή ή υπεύθυνο μάρκετινγκ».\nΠρος το παρόν, οι ενδείξεις δείχνουν ότι η αντικατάσταση του ανθρώπου από τις μηχανές φέρνει ένα ανταγωνιστικό πλεονέκτημα. Σύμφωνα με πρόσφατη έρευνα της EY και του MIT Technology Review, «Ο οργανώσεις που ενσωμάτωσαν τεχνητή νοημοσύνη σε επίπεδο επιχείρησης αυξάνουν τη λειτουργική αποτελεσματικότητα, επιταχύνοντας τη λήψη υπεύθυνων αποφάσεων και δημιουργώντας καινοτόμες υπηρεσίες και προϊόντα».\nΆρα, πρέπει να ανησυχούμε; Όχι, σύμφωνα με τον Jeff Wong, Global Chief Innovation Officer της EY. Απλώς οι εργαζόμενοι θα αποδεσμευτούν από τα λιγότερο ενδιαφέροντα σημεία της δουλειάς τους και θα αναλάβουν τομείς που απαιτούν, πέρα από υψηλή νοημοσύνη και συναισθηματική νοημοσύνη – με άλλα λόγια, περισσότερη ανθρωπιά. «Όσο η τεχνητή νοημοσύνη αναλαμβάνει τα ηνία στα απλά και επαναλαμβανόμενα καθήκοντα των επιχειρήσεων, το ανθρώπινο δυναμικό μπορεί να επικεντρωθεί περισσότερο σε πιο δημιουργικές εργασίες που ουσιαστικά προσφέρουν υψηλότερο επίπεδο επαγγελματικής εκπλήρωσης στους υπαλλήλους και μια πιο αποδοτική χρήση της κριτικής σκέψης». Για να το πούμε πιο απλά, γιατί να ξοδεύουμε τον χρόνο ενός υπαλλήλου σε κάτι που μπορεί να κάνει μια μηχανή;\nΤι σημαίνουν όλα αυτά λοιπόν για το μέλλον των γραφείων; Οι αυτοδίδακτες μηχανές που κάνουν απλοϊκές εργασίες είναι πιθανότερο να καταλήξουν σε μικρότερα γραφεία καθώς θα χρειάζονται λιγότεροι υπάλληλοι σε μόνιμη βάση για την ίδια εργασία. Οι ίδιοι υπάλληλοι θα αποκτήσουν πλέον πιο δημιουργικές δουλειές που θα μπορούν να τις υλοποιήσουν σε οποιοδήποτε μέρος έχει σύνδεση ίντερνετ – κι εδώ μπορούν να συνεισφέρουν τα ευέλικτα γραφεία. Στην πραγματικότητα, η τεχνητή νοημοσύνη μπορεί να θεωρηθεί ως φυσική επέκταση της 4ης Βιομηχανικής Επανάστασης, που απελευθέρωσε το παγκόσμιο εργατικό δυναμικό και δημιούργησε ευκαιρίες για όσους προηγουμένως δεν είχαν καταφέρει να ενταχθούν.\nΠροηγούμενο άρθροΠοιοι δεν έλαβαν την ειδοποίηση του 112 – Τι ρυθμίσεις πρέπει να κάνουν στο κινητό\nΕπόμενο άρθροΗ επόμενη μέρα μετά την απόσυρση Μαρινάκη από Nova και οι φήμες για την ιντερνετική Λίγκα TV\nΟ ρομποτικός νοσοκόμος που φροντίζει ασθενείς στην Ιταλία\nΡομποτικό χέρι που βοηθά στην αποκατάσταση\nFacebook: Μόνιμο μοντέλο εργασίας η τηλεργασία και μετά το lockdown\nΕυτυχισμένα 25α Γενέθλια ThinkPad!\nΕπιλεγμένα notebook της Acer θα είναι διαθέσιμα με NVIDIA GeForce GTX...


Βρετανία: Σχεδόν διπλασιάστηκαν οι νεκροί από τον κορωνοϊό σε 24 ώρες – Iraklis1908.gr\nΒρετανία: Σχεδόν διπλασιάστηκαν οι νεκροί από τον κορωνοϊό σε 24 ώρες\n14 Μαρτίου, 2020 6:05 μμ\nΤο θάνατο ακόμα δέκα ασθενών που είχαν προσβληθεί από τον κορωνοϊό ανακοίνωσε το απόγευμα του Σαββάτου η διοίκηση του εθνικού συστήματος υγείας NHS στην Αγγλία.\nΚαι τα δέκα νεότερα θύματα ήταν ηλικίας άνω των 70 ετών και είχαν υποκείμενα προβλήματα υγείας.\nΟ νεότερος συνολικός επίσημος απολογισμός των θετικών κρουσμάτων ξεπέρασε τα χίλια, φτάνοντας τα 1.140. Συνολικά έχουν εξεταστεί για τον κορωνοϊό 37.746 πολίτες.\nΣυγκεκριμένα αμφισβητείται η ορθότητα της απόφασης να εφαρμόζονται σταδιακά και αργά τα όποια περιοριστικά μέτρα. Σκοπός του μέτρου, όπως επανέλαβε το Σάββατο ο ανώτατος ιατρικός αξιωματούχος για την Αγγλία καθηγητής Κρις Γουίτι, είναι να περιοριστούν οι θάνατοι από τον ιό μέσω του ελέγχου της κορύφωσης της επιδημίας.


Βαθύ Κόκκινο | “Της ρασοφόρας λούγκρας το τροπάριο”. (Βίντεο)\nΤετάρτη, 20 Οκτωβρίου, 2021 18:30:45\n“Της ρασοφόρας λούγκρας το τροπάριο”. (Βίντεο)\nΙσως είναι το μοναδικό παπαδίστικο κήρυγμα που ακούσαμε ολόκληρο και μάλιστα μας δημιούργησε χαμόγελο.\nΑναφερόμαστε στο παρακάτω βιντεάκι που μας έστειλε φίλη αναγνώστρια και το οποίο τιτλοφορεί: “Της ρασοφόρας λούγκρας το τροπάριο”.\nΦυσικά και δεν μας ενδιαφέρουν οι σεξουαλικές προτιμήσεις των “λειτουργών του Υψίστου”. Δικαίωμα τους να επιλέγουν τις σεξουαλικές του προτιμήσεις. Ο μοναδικός λόγος που αναρτούμε αυτό το βίντεο είναι γιατί ο παπάς ή καλόγερος (η επιστολογράφος μας δεν διευκρινίζει τι ακριβώς είναι αυτός που παρουσιάζεται στο οπτικό υλικό) καταγγέλλει συναδέλφους του ότι έχουν σεξουαλικές ονειρώξεις με παιδάκια..


Διατροφή και Πρόληψη Καρκίνου του Μαστού - Threpsis\nΔιατροφή και Πρόληψη Καρκίνου του Μαστού\nΑκόμη και σήμερα που η επιστήμη έχει κάνει άλματα, ο καρκίνος του μαστού παραμένει ο πιο συχνός καρκίνος ανάμεσα στις γυναίκες στις ανεπτυγμένες χώρες. Το πιο ανησυχητικό όμως, είναι ότι φαίνεται η συχνότητά του να διπλασιάζεται μέχρι το 2040, διευρύνοντας παράλληλα το ηλικιακό του φάσμα.\nΗ διατροφή και ο τρόπος ζωής, μπορούν να προλάβουν έως 40% το ποσοστό των καρκίνων. Πως σχετίζεται όμως συγκεκριμένα, ο καρκίνος του μαστού με τη διατροφή? Υπάρχουν τροφές που θα μπορούσαν να προλάβουν τον καρκίνο? Και αν ναι, με ποιο τρόπο?\nΜέχρι τώρα δεν έχει βρεθεί καμία μαγική τροφή, που από μόνη της να είναι ικανή να προλάβει τη νόσο. Τα τελευταία επιστημονικά δεδομένα όμως, δείχνουν οτι τόσο οι διατροφικές συνήθειες, όσο και ουσίες που βρίσκονται στα τρόφιμα, μπορούν να επηρεάσουν θετικά ή αρνητικά την ανάπτυξη του καρκίνου του μαστού. Οι διατροφικές συστάσεις, σχετικά με την πρόληψη, είναι οι παρακάτω.\n1. Διατήρηση υγιούς σωματικού βάρους\nΟι υπέρβαρες ή παχύσαρκες γυναίκες (ΔΜΣ>25) έχουν μεγαλύτερες πιθανότητες να νοσήσουν από αυτές που διατηρούν ένα φυσιολογικό σωματικό βάρος. Αυτό συμβαίνει καθώς ο λιπώδης ιστός αυξάνει τα οιστρογόνα, αυξάνοντας παράλληλα τον κίνδυνο για τον ορμονοεξαρτώμενο καρκίνο του μαστού. Ιδιαίτερα επικίνδυνο θεωρείται το κοιλιακό λίπος και κάθε προσπάθεια να μειωθεί είναι ένα βήμα προς την πρόληψη. Μια διατροφή χαμηλή σε σάκχαρα, σε συνδυασμό με φυσική δραστηριότητα είναι ο ιδανικός τρόπος να επιτευχθεί κάτι τέτοιο.\n2. Επαρκής πρόσληψη βιταμίνης D\nΈρευνες έδειξαν ότι γυναίκες με ανεπάρκεια βιταμίνης D, διατρέχουν υψηλότερο κίνδυνο ανάπτυξης της νόσου. Παρόλα αυτά ακόμη δεν είναι σαφής ο μηχανισμός που σχετίζεται με το προστατευτικό όφελος της βιταμίνης. Για την επαρκή πρόσληψη, είναι απαραίτητη η έκθεση στον ήλιο τουλάχιστον 20’, ή η πρόσληψη συμπληρώματος D3 ή ιχθυελαίου.\n3. Έμφαση στα καλά λιπαρά\nΜε το ελαιόλαδο να είναι το νούμερο 1 στη λίστα με τις τροφές που σχετίζονται με μειωμένο κίνδυνο ανάπτυξης, και τους ξηρούς καρπούς να ακολουθούν, μπορούμε να αντιληφθούμε την αξία μιας διατροφής πλούσιας σε πολυακόρεστα και μονοακόρεστα λιπαρά, δίνοντας ακόμη περισσότερους πόντους στη μεσογειακή διατροφή.\nΤο αντιοξειδωτικό που ανήκει στα καροτενοειδή και ακούει στο όνομα λουτείνη, φαίνεται να μειώνει τον κίνδυνο ανάπτυξης της νόσου. Ανάμεσα στα τρόφιμα που είναι ιδιαίτερα πλούσια στο συστατικό αυτό, είναι το σπανάκι, το μπρόκολο, τα λαχανάκια Βρυξελλών, το μαρούλι, τα σπαράγγια και τα πράσα.\nΗ γαλλική επιγαλλοκατεχίνη-3 (EGCG), που αποτελεί την κύρια πολυφαινόλη του πράσινου τσαγιού, σύμφωνα με τελευταίες έρευνες, φαίνεται να μειώνει την ανάπτυξη καρκινικών κυττάρων στο στήθος. Η ημερήσια δόση είναι περίπου 2-3 ποτήρια τσάι την ημέρα.\n1. Τροφές με υψηλή περιεκτικότητα χημικών ουσιών\nΠολλά παρασιτοκτόνα ή χημικές ενώσεις που χρησιμοποιούνται ευρέως τόσο στη γεωργία, όσο και κατά την επεξεργασία των τροφίμων, φαίνεται να αυξάνουν τον κίνδυνο ανάπτυξης του καρκίνου του μαστού.\nΣυγκεκριμένα, τα φρούτα και λαχανικά τα οποία είναι ύποπτα για υψηλή περιεκτικότητα παρασιτοκτόνων, και στα οποία αν έχουμε τη δυνατότητα, πρέπει να αγοράζουμε βιολογικά, είναι τα εξής: φράουλες, νεκταρίνια, σπανάκι, ροδάκινα, κεράσια και μήλα.\nΑπό την άλλη, αβοκάντο, σπαράγγι, ακτινίδιο, κουνουπίδι, μπρόκολο, μελιτζάνα, κρεμμύδι και καλαμπόκι, έχει βρεθεί ότι περιέχουν ασφαλείς ποσότητες.\nΕπιπλέον είναι καλό να αποφεύγονται τα συσκευασμένα και επεξεργασμένα τρόφιμα καθώς στην πλειοψηφία τους περιέχουν αρκετές συνθετικές ενώσεις για τη συντήρηση τους.\nΗ συχνή κατανάλωση αλκοόλ είναι ένας από τους παράγοντες που αυξάνουν τις πιθανότητες ανάπτυξης της νόσου. Συγκεκριμένα, για το γυναικείο πληθυσμό, συνιστάται τα αλκοολούχα ποτά να μην υπερβαίνουν τα 5 την εβδομάδα.\nΤόσο τα ζωικά λίπη που περιέχονται στο κρέας, όσο και τα αντιβιοτικά και οι ορμόνες που χρησιμοποιούνται, ενοχοποιούνται σύμφωνα με τις τελευταίες έρευνες για την αύξηση της συχνότητας του καρκίνου στις ανεπτυγμένες χώρες. Μια κατανάλωση κόκκινου κρέατος μέχρι 3-4 φορές το μήνα, στο πλαίσιο της μεσογειακής διατροφής, φαίνεται να μειώνει τον κίνδυνο ανάπτυξης της νόσου.\nΟι οδηγίες για την πρόληψη, δεν περιορίζονται στην διατροφή. Η άσκηση, ο επαρκής ύπνος, ο θηλασμός μειώνουν τις πιθανότητες ανάπτυξης. Αντίθετα, το κάπνισμα, το συναισθηματικό στρες, οι ορμονικές θεραπείες αυξάνουν τον κίνδυνο.\nΤίποτα όμως δεν είναι αρκετό αν δεν υπάρχει στο πρόγραμμα μας η εξέταση. Η πρόληψη μαζί με τον συχνό έλεγχο, αποτελούν το κλειδί για μείωση των ποσοστών θνησιμότητας από την νόσο μακροπρόθεσμα.\nδιατροφή, έρευνες, Ιωάννα Μανδηλάρη, καρκίνος, μαστού, πρόληψη, τροφές\nPrevious Post Pesto avocado με noodles κολοκυθιού\nNext Post Χούμους με παντζάρι\n2 Ιουνίου, 2019 / 1:07 μμ\n5 Ιουνίου, 2019 / 8:44 πμ\nΠουτίγκα chia με κρέμα σμέουρου\nKατηγορίες Επιλογή κατηγορίας PRESS RECIPES Uncategorized Vegan Άνοιξη ΓΙΑ ΠΑΙΔΙΑ ΕΓΚΥΜΟΣΥΝΗ Ειδικές δίαιτες Επιδόρπιο ΘΗΛΑΣΜΟΣ Καλοκαίρι Κυρίως ΠΑΙΔΙΚΗ ΔΙΑΤΡΟΦΗ Ροφήματα ΣΥΝΤΑΓΕΣ Σωστη διατροφη ΣΩΣΤΗ ΔΙΑΤΡΟΦΗ Φθινόπωρο Χαμηλου Γλυκαιμικου Δεικτη Χειμώνας Χωρις γλουτενη\nΙστορικό Επιλέξτε μήνα Φεβρουάριος 2022 Δεκέμβριος 2020 Απρίλιος 2020 Μάρτιος 2020 Φεβρουάριος 2020 Οκτώβριος 2019 Ιούλιος 2019 Ιούνιος 2019 Μάιος 2019 Απρίλιος 2019 Μάρτιος 2019 Φεβρουάριος 2019 Ιανουάριος 2019 Δεκέμβριος 2018 Νοέμβριος 2018 Οκτώβριος 2018 Σεπτέμβριος 2018 Αύγουστος 2018 Ιούλιος 2018 Ιούνιος 2018 Μάιος 2018


Ένα Πείραμα σε Βάθος - Κείμενα: ΤΟ ΔΟΓΜΑ ΤΟΥ ΣΟΚ – ΕΝΑ ΝΤΟΚΙΜΑΝΤΕΡ ΠΟΥ ΜΑΣ ΒΟΗΘΑ ΝΑ ΚΑΤΑΛΑΒΟΥΜΕ ΤΟ ΠΑΡΟΝ… (ΒΙΝΤΕΟ)\nΤΟ ΔΟΓΜΑ ΤΟΥ ΣΟΚ – ΕΝΑ ΝΤΟΚΙΜΑΝΤΕΡ ΠΟΥ ΜΑΣ ΒΟΗΘΑ ΝΑ ΚΑΤΑΛΑΒΟΥΜΕ ΤΟ ΠΑΡΟΝ… (ΒΙΝΤΕΟ)\n«Η ΓΝΩΣΗ ΔΕΝ ΕΙΝΑΙ ΓΙΑ ΝΑ ΦΟΒΗΘΕΙΣ, ΑΛΛΑ ΓΙΑ ΝΑ ΞΕΡΕΙΣ, ΝΑ ΟΡΓΑΝΩΝΕΣΑΙ ΣΩΣΤΑ. ΑΡΓΑ ή ΓΡΗΓΟΡΑ, Η ΕΞΑΘΛΙΩΣΗ ΘΑ ΣΕ ΑΝΑΓΚΑΣΕΙ ΝΑ ΣΥΓΚΡΟΥΣΤΕΙΣ ΜΕ ΤΟΝ ΣΙΩΝΙΣΜΟ. ΠΡΕΠΕΙ ΝΑ ΞΕΡΕΙΣ ΤΑ ΠΡΟΣΩΠΕΙΑ ΤΟΥ ΚΑΙ ΝΑ ΒΓΕΙΣ ΝΑ ΤΟΥ ΤΑ ΞΗΛΩΣΕΙΣ ΜΕ ΤΙΣ ΜΕΘΟΔΟΥΣ ΤΟΥ, ΑΛΛΑ ΣΤΟ ΔΙΚΟ ΣΟΥ ΓΗΠΕΔΟ ΚΑΙ ΟΧΙ ΤΩΝ ΕΓΚΑΘΕΤΩΝ ΨΕΥΔΟΕΘΝΙΚΙΣΤΩΝ ΥΠΑΛΛΗΛΩΝ ΤΗΣ ΠΛΟΥΤΟΚΡΑΤΙΑΣ ΚΑΙ ΤΩΝ ΚΑΛΠΙΚΩΝ ΔΙΕΘΝΙΣΤΩΝ ΨΕΥΔΟΣΟΣΙΑΛΙΣΤΩΝ ΚΑΙ ΨΕΥΔΟΚΟΜΜΟΥΝΙΣΤΩΝ. ΜΗΝ ΑΠΟΦΕΥΓΕΙΣ ΛΟΙΠΟΝ ΤΗΝ ΑΛΗΘΕΙΑ, ΑΛΛΑ ΜΕ ΘΑΡΡΟΣ ΚΟΙΤΑΞΕ ΤΗΝ ΣΤΑ ΜΑΤΙΑ ΚΑΙ ΑΝΤΙΜΕΤΩΠΙΣΕ ΤΗΝ, ΣΥΜΜΑΧΟΝΤΑΣ ΜΕ ΤΟΥΣ ΓΕΙΤΟΝΟΥΣ ΣΟΥ ή ΤΟΥΣ ΣΥΓΧΩΡΙΑΝΟΥΣ ΣΟΥ, ΝΑ ΠΟΛΕΜΗΣΕΙΣ ΓΙΑ ΝΑ ΑΦΑΝΙΣΕΙΣ ΤΟΥΣ ΟΛΙΓΑΡΧΕΣ».\n— Το δόγμα του σοκ είναι ένα ντοκιμαντέρ που μας βοηθά να καταλάβουμε το παρόν, καθώς αποτελεί μια από τις πιο ολοκληρωμένες αναλύσεις της συγκαλυμμένης ιστορίας της εποχής μας. Μια συναρπαστική περιγραφή της νέας παγκόσμιας τάξης, που βρίσκεται σε κατάσταση αμόκ...\n— Η ανάλυση του καπιταλισμού της καταστροφής επιχειρείται από την Καναδή συγγραφέα Ναόμι Κλάιν με τέλεια διυλισμένη οργή, που διοχετεύεται μέσα από αδιάσειστα δεδομένα. Σε αυτή την πρωτοποριακή εξιστόρηση των πεπραγμένων της πλέον κυρίαρχης ιδεολογίας της εποχής μας, της οικονομικής επανάστασης των «ελεύθερων αγορών» του Αμερικανού οικονομολόγου Μίλτον Φρίντμαν, η Ναόμι Κλάιν αμφισβητεί το διαδεδομένο μύθο ότι η παγκόσμια νίκη του νεοφιλελεύθερου κινήματος υπήρξε ειρηνική.\n— Καταδεικνύει ότι, από τη Χιλή του 1973 μέχρι το σημερινό Ιράκ, ο Φρίντμαν και οι υποστηρικτές του εκμεταλλεύτηκαν επανειλημμένα τη βία και μια σειρά από τρομακτικά σοκ για να επιβάλουν τις ακραίες πολιτικές τους. Αποκαλύπτει την εντυπωσιακή ομοιότητα ανάμεσα στις ανακριτικές τεχνικές της CIA και στις εκβιαστικές τεχνικές της Παγκόσμιας Τράπεζας και του ΔΝΤ, στην προσπάθειά τους να επιβάλουν τον καπιταλισμό της καταστροφής σε ολόκληρο τον κόσμο.\nΑναρτήθηκε από Γιώργος Κουρκούβελος στις 4:20 π.μ.


Ιστορία Archives - Page 5 of 22 - ΚΑΣΤΡΟΠΟΛΙΤΕΣ ΔΙΔΥΜΟΤΕΙΧΟΥ-Γνώση και Δράση\nΟ Ιστορικός και Πολιτιστικός Σύλλογος Διδυμοτείχου «Καστροπολίτες – Γνώση και Δράση», σε συνεργασία με την Ένωση Συλλόγων Γονέων Μαθητών Δήμου Διδυμοτείχου και Περιφέρειας, διοργάνωσαν και πραγματοποίησαν στις 2 και 3 Απριλίου 2019 την προβολή της ιστορικής – επετειακής ταινίας «ΠΟΛΙΟΡΚΙΑ». …\nΟ Ιστορικός και Πολιτιστικός Σύλλογος Διδυμοτείχου «ΚΑΣΤΡΟΠΟΛΙΤΕΣ – Γνώση και Δράση», τέλεσε την Κυριακή 20 Ιανουαρίου 2019 στο ξενοδοχείο «Πλωτίνη», την κοπή της πρωτοχρονιάτικης Βασιλόπιτας του Συλλόγου. Την πρωτοχρονιάτικη Βασιλόπιτα ευλόγησε ο Αρχιμανδρίτης πατ. Νικόδημος Σκλέπας, εφημέριος του ενοριακού Ιερού Ναού Σωτήρος …\nΟ ΜΗΤΡΟΠΟΛΙΤΗΣ ΙΩΑΚΕΙΜ, ΑΠΟ ΤΟ ΜΟΝΑΣΤΗΡΙ ΚΑΙ ΤΗΝ ΚΕΡΑΣΟΥΝΤΑ ΣΤΟ ΔΙΔΥΜΟΤΕΙΧΟ\nΓράφει ο Παντελής Στεφ. Αθανασιάδης Ο Μητροπολίτης Διδυμοτείχου, Ορεστιάδος και Σουφλίου Ιωακείμ κατά κόσμον Σιγάλας, που εποίμανε την περιοχή αυτή επί σχεδόν 30 χρόνια, υπήρξε μια σπάνια δυναμική και πατριωτική μορφή. Νέος ακόμα, έδρασε στην περιοχή του Μοναστηρίου και αναμίχθηκε …\n*Το άγνωστο υπόμνημα του Οικ. Εφόρου Διδυμοτείχου Γράφει ο Παντελής Στεφ. Αθανασιάδης Το Διδυμότειχο, ήταν η πρώτη πόλη που απελευθερώθηκε από τους Γερμανούς πολύ νωρίς στις 29 Αυγούστου 1944, με μάχη που έδωσαν οι αντιστασιακές δυνάμεις του ΕΛΑΣ. Διαδοχικά απελευθερώθηκαν οι …\nΚείμενο του Παντελή Σ. Αθανασιάδη Όταν το Διδυμότειχο δεν είχε γήπεδο, πού γίνονταν άραγε οι γυμναστικές επιδείξεις των σχολείων; Πάντα είχα αυτήν απορία, η οποία λύθηκε τώρα από ένα δημοσίευμα στην εφημερίδα «Φως» της Θεσσαλονίκης, της 16ης Ιουνίου 1928. Οι …\nΗ ΕΞΕΓΕΡΣΗ ΤΩΝ ΠΟΜΑΚΩΝ – Η ΜΑΧΗ ΤΟΥ ΒΟΕΒΟΔΑ ΠΕΤΚΟ ΜΕ ΤΟΥΣ ΠΟΜΑΚΟΥΣ ΤΟ 1878, ΣΤΗΝ ΠΛΑΒΟΥ\nΓράφει ο Παντελής Στεφ. Αθανασιάδης Η Πλαβού, που σήμερα ανήκει στην Βουλγαρία, υπήρξε μια δυναμική κωμόπολη με ακμαίους Έλληνες κατοίκους, οι οποίοι υπέστησαν τη μοίρα όλων των Ελλήνων και βρέθηκαν κατά διαστήματα πρόσφυγες, διασκορπισμένοι σε διάφορες πόλεις της Ελλάδας. Το …


ΜΑΣΤΡΟΓΑΜΒΡΑΚΗΣ ΣΤΑΥΡΟΣ | www.ellinismos.gr\nΟ Σταύρος Μαστρογαμβράκης κατάγεται απο την πλευρά του πατέρα του απο την Κρήτη και απο την μεριά της μητέρας του απο τη Μακεδονία. Ο παππούς του, Σταύρος ήταν αγρότης στο Πέυκο Βιάνου, στην Κρήτη. Το 1910 έφυγε μετανάστης για την Αμερική, για αρκετά χρόνια, αφήνοντας πίσω τη γυναίκα και τα τρία παιδιά του. Αφού μάζεψε κάποια χρήματα, επέστρεψε στην πατρίδα και ασχολήθηκε με τη γεωργία. Παντρεμένος με τη Μαρία Μηλιαράκη είχε αποκτήσει τρία παιδιά: τον Εμμανουήλ, την Αικατερίνη και το Γεώργιο.\nΟ Εμμανουήλ σπούδασε νομικά, άσκησε τη δικηγορία έως το 1942, οπότε πήγε στο δικαστικό κλά δο και συνταξιοδοτήθηκε έπειτα ως εφέτης. Η Αικατερίνη παντρεύτηκε τον Κωνσταντίνο Κτιστάκη, ο οποίος απασχολούνταν με τα κτήματα, το εμπόριο και την παρταγωγή λεμονάδων. Τέλος, ο πατέρας του Σταύρου, Γεώργιος, γεννήθηκε το 1899. Ο Γεώργιος πήγε δημοτικό στο διπλανό χωριό, τον Άγιο Βασίλειο και γυμνάσιο στο Ηράκλειο. Τα χρόνια ήταν δύσκολα και χρειάστηκε μεγάλη προσπάθεια για να τα καταφέρει. Έλαβε μέρος στους Βαλκανικούς πολέμους το 1919, όπου τραυματίστηκε στο θώρακα και στο χέρι, σε μια μάχη στο Εσκί Σεχίρ. Μετά βίας γλίτωσε το θάνατο και παρασημοφορήθηκε με Αριστείο Ανδρείας. Του απονεμήθηκε ο Αργυρός Σταυρός, επι πρωθυπουργίας Κονδύλη. Το 1926 τελείωσε την Ιατρική Σχολή του Πανεπιστημίου Αθηνών. Εργάστηκε στη γενέτειρα του για μικρό χρονικό διάστημα και το 1930 περίπου, μετοίκησε στη Μακεδονία, στο νομό Σερρών, όπου εργάστηκε έως το 1940. Εκεί παντρεύτηκε την Ελένη Ευάγγελου απο τη Μεσοκαλιά Σερρών.\nΟ πατέρας της ήταν έμπορος με μεγάλη οικονομική επιφάνεια. Απο το γάμο τους απέκτησαν ένα μόνο παιδί, το Σταύρο. Όταν κηρύχθηκε ο πόλεμος του 1940, μετακόμισαν στην Κρήτη, όπου ο Γεώργιος άσκησε το επάγγελμα του γιατρού στο Αρκαλοχώρι. Εκεί απεβίωσε το 1951 απο καρδιακή προσβολή.\nΟ Σταύρος γεννήθηκε στις 11 Δεκεμβρίου 1934. Τελείωσε το δημοτικό σχολείο στο Αρκαλόχώρι και το γυμνάσιο στο Ηράκλειο. Το 1952 ήρθε στην Αθήνα με τη μητέρα του και το 1953 μπήκε στην Ιατρική Σχολή του Πανεπιστημίου Αθηνών, κατόπιν εισαγωγικών εξετάσεων. Τελείωσε το πανεπιστήμιο και πήρε το πτυχίο του το Μάρτιο του 1960. Στη συνέχεια, υπηρέτησε μειωμένη σταρτιωτική θητεία, αφού ήταν προστάτης οικογένειας, ως οπλίτης γιατρός (1961 έως 1962).\nΑκολούθως, παρακολούθησε για ένα διάστημα χειρουργική στο δημοτικό νοσοκομείο Ελπίς και μαιευτική και γυναικολογία στον Ευαγγελισμό και το νοσοκομείο Αλεξάνδρας. Το 1965, παίρνοντας την ειδικότητα Μαιευτήρα - Γυναικολόγου, διορίστηκε εσωτερικός βοηθός στη γυναικολογική κλινική του Ευαγγελισμού. Κατά τη διάρκεια της θητείας του ως εσωτερικός βοηθός Β' και Α', έλαβε μέρος σε πάρα πολλέςεργασίες και ανακοινώσεις. Το 1971 περάτωσε τη διδακτορική του διατριβή στο Πανεπιστήμιο Αθηνών και ανακηρύχθηκε διδάκτορ. Αμέσως έγινε απιμελητής Α' στη γυναικολογική κλινική του Ευαγγελισμο, θέση στην οποία παρέμεινε έως το 1974.\nΠαράλληλα, απο το 1969 έως το 1978 εργαζόταν στον ιδιωτικό τομέα, στο Μαιευτήριο Αθηνών. Απο τότε έως το 1980 συνεργαζόταν με το μαιευτήριο Ήρα και απο το 1980 έως το 1996 με το μαιευτήριο Μητέρα. Τώρα, είναι ένας απο τους μέτοχους του μαιευτηρίου Ιασώ. Στην διάρκεια της καριέρας του έχει ξεγγενήσει 10.000 παιδιά, περίπου, και έχει κάνει πάμπολλες γυναικολογικές επεμβάσεις.\nΤο 1966 παντρεύτηκε τη μαία Βενετία Ντίλη, το γένος Δαλλιεράκη, απο τα Χανιά Κρήτης. Απέκτησαν δύο παιδιά: το Γιώργο και την Ελένη. Ο Γιώργος γεννήθηκε στις 9 Δεκεμβρίου 1966. Έχει σπουδάσει ιατρική και τώρα υπηρετεί στο ναυτικό ως σημαιοφόροε γιατρός. Έχει ήδη κάνει την υποχρέωση του αγροτικού, καθώς και ένα χρόνο χειρουργικής. Η Ελένη γεννήθηκε την 1 Μαϊου 1968. Έχει τελειώσει το Πολιτικό Τμήμα της Νομικής Σχολής του Πανεπιστημίου Αθηνών και έχει πάρει δύο masters στις δημόσιες σχέσεις, ένα απο το Boston University και ένα Πολιτικής Επικοινωνίας απο το Emerson της Βοστώνης. Μιλάει τέσσερις γλώσσες: αγγλικά, γαλλικά, ισπανικά και ιταλικά. Τώρα εργάζεται ως υπεύθυνη του γραφείου δημοσίων σχέσεων του μαιευτηρίου Ιασω.\nΣύμφωνα με επιθυμία του Σταύρου, το έργο αυτό αφιερώνεται στη μνήμη του πατέρα του και στην αφοσίωση της μητέρας του καθώς και στην οικογένεια του, τη σύζυγό και τα δύο παιδιά τους.


Οι λίγοι κάτοικοι που θα συναντήσετε στους οικισμούς, είναι ιδιαίτερα φιλικοί. Όπου βρείτε καφενείο κάντε μια στάση και μιλήστε μαζί τους. Αγοράστε ότι βρείτε, από άγρια χόρτα μέχρι ντόπια κρέατα και αρωματικά φυτά. Τα χωριά είναι μικρά και ο πληθυσμός τους από 9 μέχρι 500 κάτοικοι με μεγαλύτερα από αυτά την Οργάνη, Μυρτίσκη και Βυρσίνη.\nΕπίσης σημειώστε: Μικρή και Μεγάλη Άδα, Μύτικας, Εσοχή, Ραγάδα, Κέχρος, Σμιγάδα, Κάρδαμος. Θα χρειαστείτε: Χάρτη οπωσδήποτε! Καλύτερα να είναι έντυπος μια και είναι αμφίβολο αν θα έχετε συνέχεια σήμα στο κινητό. Σημειώστε την διαδρομή πριν την αναχώρηση. Πάρτε μαζί σας τα απαραίτητα: καφέ, κάτι για να φάτε, πάρτε και μια...ζακέτα και ένα παγούρι για να βάλετε νερό (θα βρείτε αρκετές κρήνες στη διαδρομή). Πριν την αναχώρηση, καλό θα είναι, να ενημερώσετε κάποιον ότι ξεκινάτε για την ορεινή Ροδόπη. Σε περίπτωση που χαθείτε, κάποιος θα πρέπει να σας αναζητήσει! Καλό δρόμο!\nΗ πεζοπορία στα στενά του Νέστου είναι μια ευκαιρία για ήπια απόδραση στη φύση. Με αφετηρία τον οικισμό Γαλάνη, ξεκινήστε τη διαδρομή. Το μονοπάτι είναι στενό, σμιλευμένο πάνω στον βράχο αλλά ιδιαίτερα ευχάριστο. Σε πολλά σημεία ακολουθεί την πορεία του τρένου, πολύ πιθανό να το δείτε ή να το ακούσετε να περνάει από πάνω σας.\nΦορέστε άνετα παπούτσια και έχετε μαζί σαν φωτογραφική μηχανή. Οι εικόνες θα είναι η ανταμοιβή σας. Για πιο εξτριμ καταστάσεις, και κατόπιν συνεννόησης, μπορείτε να συμμετέχετε σε δραστηριότητες που οργανώνονται στο ποτάμι όπως: τοξοβολία, κανόε καγιάκ, ράφτινγκ, ιππασία κ.ά.\nΜια από τις σημαντικότερες προστατευόμενες περιοχές στην Ελλάδα αλλά και σε διεθνές επίπεδο. Πολλά σπάνια είδη χλωρίδας και πανίδας βρίσκονται στην περιοχή. Εδώ συναντάμε και τα 3 από τα 4 είδη σπάνιων αρπακτικών που διαβιούν στην Ευρώπη (Μαυρόγυπας, Όρνιο και Ασπροπάρης). Στην είσοδο του Εθνικού Πάρκου, λειτουργεί το Κέντρο Ενημέρωσης όπου μπορείτε να λάβετε όλες τις απαραίτητες πληροφορίες για την περιοχή. Από εκεί, μπορείτε να ακολουθήσετε διαδρομές τις επιλογής σας, είτε μόνοι, είτε με την συνοδεία κάποιου ξεναγού. Αξίζει να επισκεφτείτε το παρατηρητήριο αρπακτικών πουλιών που θα σας προσφέρει ένα σπάνιο θέαμα στις «ταΐστρες» του Πάρκου.\nΑποστάσεις από το κατάλυμα: 30χλμ από τον συνοριακό σταθμό Νυμφαίας - Μακάζα (Βουλγαρία)\n42χλμ από ορεινή Ροδόπη (Οργάνη)\n70χλμ από τον Νέστο (Γαλάνη)\n105χλμ από την Δαδιά (Εθνικό Πάρκο)


BUZZ 13 NOV / Χρήστος Μπακατσέλος\nΠρόκειται για μια τριλογία ταινιών κινουμένων σχεδίων βασισμένες στην ελληνική και ρωμαϊκή μυθολογία.\nΟ Τζάστιν Μπίμπερ θα πρωταγωνιστήσει στην πρώτη animated ταινία μιούζικαλ, από τις τρεις οι οποίες ετοιμάζονται, του MythoVerse, ένα κινηματογραφικό σύμπαν το οποίο βασίζεται σε ιστορίες της ελληνικής και ρωμαϊκής μυθολογίας, ως τον φτερωτό θεό του έρωτα τον Ερως. Ο ίδιος μάλιστα δημοσίευσε στον λογαριασμό του στο Instagram ένα concept art του Ερως να κάθεται στην άκρη ενός βράχου.\nΗ δημοσίευση κοινοποιήθηκε από το χρήστη Justin Bieber (@justinbieber) στις 12 Νοέ, 2019 στις 8:42 πμ PST\nΗ ταινία, φυσικά, θα έχει τίτλο «Cupid» (Ερως) και την σκηνοθεσία έχει αναλάβει ο Πίτερ Γκάντελαντ, ο οποίος είναι γνωστός σκηνοθέτης μουσικών βιντεοκλίπ, όπως των Gorillaz, και διαφόρων διαφημίσεων, ενώ το σενάριο έχει γράψει ο Κάρλος Κότκιν γνωστός για την δουλειά του στην ταινία «Rio 2». H ιστορία της ταινίας θα μιλάει για το πως ο Ερως γνώρισε την Ψυχή, μια κόρη του βασιλιά της Σικελίας, την οποία αργότερα και παντρεύτηκε.\nΗ ταινία ακόμα βρίσκεται στα πρώιμα στάδια της παραγωγής της την οποία έχει αναλάβει το νεοσύστατο στούντιο Mythos που δημιουργήθηκε πριν έναν χρόνο από τον δημιουργό του Marvel Studios Ντέιβιντ Μέισελ και τον παραγωγό δίσκων Σκούτερ Μπράουν.\nΔιαβάστε ακόμα: Αν ο Τζάστιν Μπίμπερ πρωταγωνιστούσε στο «Whiplash»\nΕπόμενο άρθρο: Ο Πολ Τόμας Αντερσον επιστρέφει, με τη νέα ταινία του, στο... ευρύτερο σύμπαν του «Boogie Nights»\nΠροηγούμενο άρθρο: Ο Μπραντ Πιτ και ο Ανταμ Σάντλερ μιλάνε για τα υπέρ και τα κατά του Netflix


YOGILATES: Ασκήσεις yoga και pilates σε συνδυασμό... για τέλειο σώμα! - Tlife.gr\n12.05.2014 | 21:44\nYOGILATES: Ασκήσεις yoga και pilates σε συνδυασμό... για τέλειο σώμα!\nΑγαπάς τη yoga, αλλά πιστεύεις πως στην Pilates τα καταφέρνεις καλύτερα; Έχεις μια ιδιαίτερη λατρεία για την Pilates, όμως κάθε φορά που κάνεις yoga νιώθεις πως παράλληλα ξεφεύγεις και αποβάλεις το στρες; Γιατί να μην συνδυάσεις και τις δύο μεθόδους σε ένα σετ! Για να γυμνάσεις τέλεια την κοιλιά, αλλά και τα πόδια, ενώ φροντίζεις για την καλύτερη στάση του σώματος, την ευλυγισία και την ευεξία.\nΗ yoga instructor Ιωάννα Κολιακούδάκη σου δίνει όλες τις απαραίτητες πληροφορίες για να κάνις Yogilates. “Ο Pilates γνωρίζοντας πολλά για το ζεν της ζωής, είχε αναπόφευκτα στη διδασκαλία του επιρροές απο την Yoga” εξηγεί η yoga instructor. Έτσι “στις παρακάτω θέσεις ενώνουμε ίδιες στάσεις που πραγματοποιούνται τόσο στην yoga όσο και στο pilates”!\nΥοga και Pilates! Σε τι διαφέρουν;\nΜπορεί κανείς να εντοπίσει πολλά σημεία που διαφέρουν. Η βασική ωστόσο διαφορά βρίσκεται στην αναπνοή. “Στη μέθοδο Pilates εισπνέουμε από τη μύτη και εκπνέουμε από το στόμα. Προσπαθούμε να μην φουσκώνουμε την κοιλιά. Έχουμε το αίσθημα σαν να θέλουμε να μπούμε στο αγαπημένο μας τζιν παντελόνι, αλλά δυσκολευόμαστε λίγο. Ρουφάμε και σφίγγουμε κοιλίτσα.” Αντίθετα “στη Yoga εισπνέουμε από τη μύτη και νιώθουμε τον αέρα να κατεβαίνει στην κοιλιά, εκπνέουμε από τη μύτη και διώχνουμε τον αέρα και την ένταση μακριά” συμπληρώνει η Ιωάννα.\nΑκολούθησε τις οδηγίες της Ιωάννας βήμα προς βήμα και επανάλαβε κάθε άσκηση για όσες αναπνοές σου υποδεικνύει.\n- Δοκίμασε αν αισθάνεσαι έτοιμη να αυξήσεις το χρόνο παραμονής σε κάθε asana, αλλά και να εκτελέσεις τις τελικές θέσεις των ασκήσεων που είναι και πιο απαιτητικές.\n- Πρέπει να είσαι προσεκτική, ώστε να αλλάζεις τον τρόπο αναπνοής σου από άσκηση σε άσκηση.\n- Αν πάλι μπερδεύεσαι με τις εναλλαγές βρες ένα δικό σου μοτίβο και ρυθμό. Το πιο σημαντικό είναι να αναπνέις συνειδητά και αργά.\nΞεκίνα τις ασκήσεις τώρα. ΚΑΝΕ ΚΛΙΚ ΕΔΩ


ART OF SILENA: ΚΑΤΙ\nΑκούει κάθε βράδυ τα βήματά της. Κάποιες φορές στηρίζεται στους αγκώνες του και δυσανασχετεί. Άλλες, νιώθει οίκτο κι ετοιμάζεται να σηκωθεί να της μιλήσει.\nΕίναι πάντα ξυπόλητη. Φοράει ένα άσπρο μακρύ νυχτικό που σέρνεται στο πάτωμα. Τα πόδια ξεπροβάλλουν και χάνονται, ξεπροβάλλουν και χάνονται. Με ρυθμό. Κάποιες φορές μπερδεύονται με το λινό ύφασμα μα ακόμα και τότε, δεν σταματούν. Πάνε κι έρχονται.\nΤην ονειρεύτηκε χτες βράδυ. Πως την είχε δίπλα του. Με το άσπρο της λινό νυχτικό να σέρνεται στο πάτωμα. Την κοιτούσε στα μάτια χωρίς να μιλά. Εκείνη κοιτούσε τα πόδια της. Δεν σήκωσε ούτε για μια στιγμή το κεφάλι να τον κοιτάξει. Έπειτα κοίταξε τα χέρια της. Ήταν ματωμένα. Γύρισε και του τα έδειξε με το κεφάλι κατεβασμένο. Της πήρε εκείνος τα χέρια μέσα στα χέρια του κι άρχισε να γλείφει το αίμα μέχρι που τα χέρια καθάρισαν, έγιναν ξανά λευκά, τόσο λευκά που αναστατώθηκε. Ξύπνησε ταραγμένος και κοίταξε τα χέρια του. Στηρίχτηκε στους αγκώνες του κι αφουγκράστηκε.\nΒήματα. Πάνε κι έρχονται. Το άσπρο μακρύ νυχτικό σέρνεται στο πάτωμα. Στα χέρια της απόψε κρατάει ένα κερί, αναμμένο. Τα βήματά της πλησιάζουν. Την οδηγούν κοντά.\nΣηκώνεται, ανοίγει την πόρτα απότομα. Τη βλέπει, ξυπόλυτη έξω από την πόρτα του. Φοράει πάλι το μακρύ λευκό νυχτικό. Τον κοιτάζει, φέρνει το κερί κοντά στο πρόσωπό της και του χαμογελάει. Με μια συστολή γλυκιά, παιδική.\nΤο κερί πέφτει από τα χέρια της. Το νυχτικό πιάνει φωτιά. Καίγεται. Καίγεται.\nΕίναι στο δωμάτιό του. Κάθεται δίπλα του με το νυχτικό της μισοκαμμένο. Τα πόδια της άθικτα. Λευκά, τόσο λευκά που τον αναστατώνουν. Το νυχτικό καμμένο, τα πόδια γυμνά. Το βλέμμα γυμνό κι αυτό, να ξεπλένει το μαύρο της σκέψης της. Σηκώνεται. Τα πόδια της, την οδηγούν προς την πόρτα. Δεν κρύβονται πια. Το νυχτικό έχει καεί. Σταματά για λίγo. Τον κοιτάζει στα μάτια κι αφήνει έναν... ψίθυρο:\n"νύχτα που φεύγεις\nο ψίθυρος είναι το ποίημα "Κάτι" της Alejandra Pizarnik,\nΕτικέτες SILENA' S SHORT STORIES, TANGO


20/07/2017, 19:47 8\nΤην αποπομπή του διοικητή του Γενικού Νοσοκομείου Φλώρινας κ. Νικολάου Κοτοπούλη ανακοίνωσε την Πέμπτη η ηγεσία του υπουργείου Υγείας, στέλνοντας ένα μήνυμα με πολλούς αποδέκτες - στην κομματική βάση του ΣΥΡΙΖΑ\n, στον χώρο της υγείας, στους νυν αλλά και τους επίδοξους αξιωματούχους του ΕΣΥ.\nΜεγάλη αλητεία.Φορτώνουν τα χάλια του νοσοκομείου στο εύκολο θύμα. Λες και δεν ξέρουμε τι συμβαίνει στα νοσοκομεία..Τον βγάζουν ανίκανο και διεφθαρμένο.Και μόνο αυτό υποψιαζόμαστε οτι δεν ανήκει στα κυκλώματα.Να βγει να μιλήσει ο άνθρωπος.\nο γελοίος Πολάκης\nδεν φταίει ! φταίνε τα σούργελα που τους ψήφιζαν !\nΑνακάλυψαν μετά από ένα χρόνο ότι δεν γνωρίζει διοίκηση ενώ ο Κος Κοτοπούλης είχε μεταπτυχιακό στην διοίκηση μονάδων υγείας; Δεν υπάρχει σωτηρία.Παλαιοκομματισμός,κόκκινος φασισμός και αναξιοκρατία. Τώρα θα τοποθετήσουν κάποιον εγκάθετο που θα βγαίνει και θα λεει οτι έγινε παράδεισος. Καληνύχτα Ελλάδα!\nΠρώτη φορά κάνει κόμμα επιλογή αξιοκρατική και μόλις 1 χρόνο την υποστηρίζει.Κρίμα.Η ελπίδα έγινε απελπισία.\nΠολύ αψυχολόγητη απόφαση.Με πολύ χαζές δικαιολογίες.Φτιαχνετε βαλίτσα.Προεκλογική περίοδο μυρίζομαι.Ώστε δεν πήγε στο συνέδριο να βαρέσει παλαμάκια ο διοικητής και το πλήρωσε;\nΠαιδιά, δεν θα χαθεί. Επικοινωνιακό παιχνίδι είναι το γεγονός για να δείξουν ότι και καλά υπάρχει αξιολόγηση σοβαρή και τεκμηριωμένη. Ποιος μου λέει εμένα ότι δεν συμφώνησαν μέσα στο κλειστό γραφείο, ότι κοίτα να δεις θα δείξουμε στον κόσμο ότι σε διώχνουμε όμως μην ανησυχείς. Κάπου αλλού θα σε χώσουμε....\nποιος ξερει τα πραγματικα αιτια... το σιγουρο ειναι οτι για τη στελεχωση των νοσοκομειων δεν φερει καμια ευθυνη ο διοικητης αλλα το υπουργειο υγειας. αφου ολα ελεγχονται κεντρικα και τα νοσοκομεια δεν μπορουν να παρουν πρωτοβουλιες για να κανουν προσληψεις και απολυσεις. κομμουνισμο δεν θελαμε; ε κομμουνισμο εχουμε.\nΠροφανώς ο συγκεκριμένος διοικητής ενέδειξε με τη στάση του αλήθειες για την κατάντια του συστήματος υγείας που λύσεις δίνει μόνο η κεντρική ηγεσία και όχι απλά μια διοίκηση νοσοκομείου. Και προφανώς δεν ήταν αρκετά απατεώνας για να "κρύψει κάτω από το χαλί" τα προβλήματα του νοσοκομείου Φλώρινας, πάγεια πολιτική διαταγή που δίνουν οι συριζανελ στους πολιτικούς εγκάθετους που έχουν τοποθετήσει στα νοσοκομεία, όπως κάνουν και οι υπόλοιποι εγκάθετοι συριζοδιοικητές, οπότε τον σούταραν. Συγχαρητήρια στην υπουργάρα μας που έχει καταφέρει να κάνει ρεζίλι το ιατρικό σώμα με την ύπαρξή του στο πολιτικό προσκήνιο και που αποδεικνύει εμπράκτως ότι η "μόρφωση" δεν κάνει τον άνθρωπο, αλλά μάλλον και ένα ζώον με γραβάτα μπορεί να φτάσει πολύ ψηλά στην πρώτη φορά φασιστερά.


ΔΥΤΙΚΗ ΠΕΛΟΠΟΝΝΗΣΟΣ: Άγιος Ανδρέας,(Φειά) το λατομείο της Αρχαίας Ολυμπίας;\nΌρμος Αγίου Ανδρέα, Ηλείας.\nΠερί της θέση της αρχαίας Φειάς\nΠολλοί ερευνητές την ορίζουν στον βυθό της θάλασσας στον όρμο του Αγίου Ανδρέα του Κατακόλου.\nΦοβάμαι ότι έχουν πέσει σε πλάνη.\nΑν κολυμπήσει κάποιος στον όρμο πράγματι μπορεί εύκολα να εντοπίσει αρκετούς μεγάλους τετραγωνισμένους ογκόλιθους που βρίσκονται ατάκτως διάσπαρτοι στο βυθό της θάλασσας, επίσης και πολλές\nΕκείνο που δεν παρατήρησαν οι αρχαιολόγοι είναι ότι, η βραχώδης ακτή του όρμου έχει πάρα πολλά εμφανή σημεία ότι υπήρξε ένα εκτεταμένο Λατομείο της αρχαιότητας. Από όπου ίσως εξορύσωταν οι ογκόλιθοι για την οικοδόμηση των Ιερών, της Ολυμπίας και της Ήλιδας ίσως και άλλων.\nΩς γνωστόν τότε ο ποταμός Αλφειός ήταν πλωτός και πολύ πιθανόν και ο Πηνειός. Και τα οικοδομικά αυτά υλικά μεταφέρονταν εκεί με σχεδίες.\nΠολλές φορές θα τύχαινε να έπιανε θαλασσοταραχή, και αρκετά από αυτά τα οικοδομικά υλικά να γλιστρούσαν από τις σχεδίες και να έπεφταν στη θάλασσα.\nΟγκόλιθοι που ποτέ δεν ολοκληρώθηκε\nη εξόρυξή τους.\nΑυτήν την εντύπωση δίνουν τα οικοδομικά υλικά, που βρίσκονται στην θάλασσα, και σε καμία περίπτωση, ότι αποτελούν μέρος κάποιου κτηρίου ή οικοδομήματος, κάποιας καταποντισμένης πόλης.\nΗ αρχαία Φειά θα πρέπει να αναζητηθεί στο δάσος της Σκαφιδιάς, εκεί που υπάρχουν και τα Ρωμαϊκά Λουτρά, τα οποία χρησιμοποιούσαν οι Ρωμαίοι Αυτοκράτορες και Αξιωματούχοι κατά και πριν την επιβίβασή τους στα πλοία στο δρόμο τους για την Ολυμπία.\nΟι αρχαιολόγοι πρέπει να ερευνήσουν την εκδοχή αυτή και να πιστοποιήσουν άν πετρώματα της Ολυμπίας ή της Ήλιδας προέρχονται και από αυτό το λατομείο.\nΌσο για τα αρχαιολογικά ευρήματα στο Ποντικόκαστρο, αυτά ίσως προέρχονται από το αρχαίο Δισπόντιο το οποίο ήκμασε τουλάχιστον 1.000 χρόνια πριν, κατά την Ηρωική εποχή. Σύμφωνα με την ονομασία του και με βάσει ιστορικούς χάρτες και άλλες μυθολογικές αναφορές, ήτο κτισμένο σε νησί που από την μία πλευρά περιέβαλε η θάλασσα και από την αλλή το Δέλτα του ποταμού Αλφειού και λιμνοθάλασσες. Δις + Πόντος = δύο φορές θάλασσα.\nΔείτε επίσης σχετικό άρθρο με την ιστορία της Ηλείας σε αυτό το μπλόκ.\nPosted by DIMITRIS KAKOURIS at 9/04/2011 10:32:00 μ.μ.\nΠως θά έλθη η Τουριστική ανάπτυξη στην Ηλεία.\nΆγιος Ανδρέας,(Φειά) το λατομείο της Αρχαίας Ολυμπ...


Παγκόσμια Ημέρα Κατά των Ναρκωτικών - 26/6/2015\n& Καινοτόμων Δράσεων(Γ.Ε.Π.Ε. & ΚΔ.)\nΛαγκαδά 196, Τ.Κ. 564 30, Θεσσαλονίκη www.psychothes.gr\nΤηλ.: 2313-324 156 Fax: 2313-324 163\n26η ΙΟΥΝΙΟΥ 2015\nΗ εκδήλωση θα πραγματοποιηθεί την Παρασκευή 26 Ιουνίου 2015, από τις 19:00 μ.μ. έως τις 23:00 μ.μ., στη Νέα Παραλία “Κήπος των Εποχών” (ύψος Σχολής Τυφλών) και το πρόγραμμα περιλαμβάνει ως κύριες δράσεις μουσικά και θεατρικά δρώμενα όπως, κουκλοθέατρο - “Ο μικρός πρίγκηπας”, κρουστά, μουσική συναυλία με την Β. Βασιλειάδου - Σμυρνέικα, Ρεμπέτικα, Λαϊκά και Έντεχνα και ως παράλληλες δράσεις βιωματικό δρώμενο - “ο δρόμος προς την απεξάρτηση”, διαδραστικά παιχνίδια με αφρικάνικα τύμπανα, έκθεση φωτογραφίας, μικροκατασκευές, κ.ά.\nΕπιπροσθέτως, με γνώμονα την ανάπτυξη, ενθάρρυνση και ενίσχυση του διαλόγου μεταξύ της κοινωνίας των πολιτών, των οργανώσεων υγείας, των επαγγελματιών υγείας και των φορέων χάραξης κοινωνικής πολιτικής, την εκδήλωσή μας θα ενισχύσει η Μ.Κ.Ο. “PRAKSIS” συμμετέχοντας με την Κινητή Μονάδα ενημέρωσης και εξέτασης για τον ιό του HIV δίνοντας τη δυνατότητα σε όσους το επιθυμούν να εξεταστούν γρήγορα, ανώνυμα και δωρεάν (η εξέταση γίνεται με τη χρήση στοματικού υγρού-σάλιο).\nΗ εκδήλωση πραγματοποιείται με τη στήριξη του Δήμου Θεσσαλονίκης και υπό την αιγίδα του Υπουργείου Εσωτερικών & Διοικητικής Ανασυγκρότησης (πρώην Υπουργείο Μακεδονίας Θράκης) και της 3ης Υγειονομικής Περιφέρειας Μακεδονίας.\nΧορηγοί εκδήλωσης: Φυσικό Μεταλλικό Νερό “ΘΕΟΝΗ”, Γραφικές Τέχνες “ Η ΔΩΔΩΝΗ”.


adidas Ladies Week: Η γιόγκα που δεν έχασα | Γυμναστική | Ladylike.gr\nSELF & HEALTH ΓΥΜΝΑΣΤΙΚΗ ΜΑΡΙΛΕΛΛΑ ΑΝΤΩΝΟΠΟΥΛΟΥ Οκτωβρίου 18 2017 11:23\nΗ μία ασάνα μετά την άλλη στο μάθημα yoga for ladies στην #adidaswomen εβδομάδα. Ανάσανα!\nΤην περίμενα αρκετό καιρό αυτή την εβδομάδα. Από τη μία η ανάμνηση από την περσινή, αφιερωμένη στις γυναίκες εβδομάδα της adidas και το Ladies Run, από την άλλη το ότι είμαι έτσι κι αλλιώς φανατική του brand και της φιλοσοφίας, του, ε, λογικό να μπαίνω κάθε λίγο και λιγάκι για να τσεκάρω αν έχει βγει το πρόγραμμα του φετινού adidas Ladies Week.\nΚαι τελικά, βγήκε. Από τις 9 έως και τις 13 Οκτωβρίου η adidas προγραμμάτισε, οργάνωσε και τελικά πραγματοποίησε ένα πλήρες, συνδυαστικό πενθήμερο πρόγραμμα άσκησης, ομορφιάς και διασκέδασης, γεμάτο με runs, workouts και special treatments, το οποίο φυσικά θα κορυφωθεί στο Ladies Run, αυτή την Κυριακή 22/10 στον Αστέρα Βουλιαγμένης όπου οι adidas Women θα τρέξουν και θα γίνουν εξώφυλλο! Αν βρεθείτε εκεί περάστε μια βόλτα από το booth της adidas για να φωτογραφηθείτε στο απίθανο cover-like photobooth που θα είναι στημένο εκεί.\nΑλλά πριν απ' αυτό, όπως σου είπα, συνέβησαν διάφορα άλλα δρώμενα. Πού αλλού; Στο adidas Runbase, το στέκι των adidas Runners Athens, Πετμεζά και Φαλήρου γωνία.\nΤο πρόγραμμα είχε τα πάντα. Από δυναμικό run, dance session, pilates, special προπονήσεις, όπως ένα άχαστο functional training και εκείνο το πολύ δυναμικό brazilian ladies butt πρόγραμμα, μέχρι φυσικά και γιόγκα. Σ' αυτήν την τελευταία και θα εστιάσω. Γιατί ήταν το workout που προσωπικά επέλεξα να απολαύσω ψυχή και σώμα στο φετινό adidas Ladies Week.\nΔεν θα σου πω ψέματα, η μέρα είχε κυλήσει αρκετά ζόρικα από νωρίς, οπότε το να χαλαρώσω ήταν κάτι παραπάνω από απαραίτητο για μένα. Αλλά και δύσκολο. Πολλή ένταση, τρελή τσίτα. "Εγώ είμαι για zumba, όχι για yoga" σκεφτόμουν μπαίνοντας στην αίθουσα και αντικρίζοντας περίπου 15 ήρεμες, χαλαρές γυναίκες και την δασκάλα μας για μία μέρα, την πολύ μα πολύ έμπειρη guest trainer, Σοφία Ξηροτύρη.\nΜε το που έπιασα στρώμα κι έκατσα στο έδαφος, οι ρυθμοί μου έπεσαν, αισθητά.\nΣημαντική λεπτομέρεια την οποία και μοιράστηκα με τη δασκάλα μου ήταν πως είχαν περάσει ένας, δύο, έξι μήνες από την τελευταία φορά που έκανα yoga. "Μην αγχώνεσαι καθόλου, το σώμα θυμάται", μου είπε η Σοφία.\nΤη σανίδα δεν την είχε ξεχάσει, το σώμα, αυτό μπορώ να το πω με βεβαιότητα.\nΗ Σοφία επέλεξε για εμάς ένα πρόγραμμα Vinyasa Yoga. Vinyasa σημαίνει κίνηση σε συγχρονισμό με την αναπνοή, είναι ένα από τα πιο δυναμικά είδη της yoga και απευθύνεται κυρίως στο σώμα. Κοινώς, δεν μας λυπήθηκε καθόλου.\nΗ Σοφία Ξηροτύρη έχει πάρει το δίπλωμά της στη Vinyasa από το περίφημο Atmananda Yoga Studio της Νέας Υόρκης, ενώ έχει θητεύσει δίπλα στους καλύτερους δασκάλους της yoga κοινότητας στην Ινδία. Η adidas επέλεξε την καλύτερη, για το φετινό adidas Ladies Week, τίποτα λιγότερο.\nΜε τη συγκεκριμένη yoga καταφέρνεις να ενεργοποιήσεις και το αερόβιο κομμάτι της άσκησης, χάρη στις συνεχείς κινήσεις, ενώ ταυτόχρονα δουλεύεις και το σύνολο των μυικών σου ομάδων. Έτσι πετυχαίνεις και την χαλάρωση που επιθυμείς ενώ δίνεις έναυσμα στην περαιτέρω καύση του λίπους.\nΗ Balasana (η γνωστή στάση του παιδιού, αυτή που ξαπλώνεις μπρούμυτα πάνω σε καλά λυγισμένα πόδια κι απλώνεις τα χέρια για να ξεκουραστείς) είναι η αγαπημένη μου ασάνα. Από την άλλη, η Vrksasana, δηλαδή η στάση του δέντρου όπου ισορροπείς στο ένα πόδι που βλέπεις να εκτελείται εδώ, "χτίζει" αυτοπεποίθηση και θέλει αυτοσυγκέντρωση. Δεν είναι πολύ εύκολο να την κάνεις σωστά όταν έχεις λιγάαακι άγχος.\nΚι ok, μπορεί στην Shirhasana (το γνωστό handstand κατά το οποίο στέκεσαι με το κεφάλι κάτω και τα πόδια στον αέρα) να χρειάστηκα μία Α βοήθεια (ψάξε, ψάξε δεν θα με βρεις), αλλά τη Natarajasana την πέτυχα, καθότι πρόκειται για την στάση του χορευτή και καταλαβαίνεις, έγινε κινητήριος συνειρμός.\nΗ Σοφία εδώ εκτελεί γέφυρα, σαν να γεννήθηκε γι' αυτό.\nΑν νομίζεις ότι τελειώνοντας το yoga session- από το οποίο βγήκα ένας άλλος άνθρωπος, πιο ήρεμος, συγκεντρωμένος, και οπωσδήποτε πιο ευλύγιστος- έφυγα τρέχοντας- αν και θα μπορούσα, τότε θα σε διαψεύσω. Έναν όροφο πιο πάνω η adidas είχε φροντίσει για όλες τις συμμετέχουσες #adidaswomen με beauty treatments. Πρώτα άσκηση, μετά manicure. Πέρασα μια βόλτα λοιπόν.\nΤο ραντεβού μας ανανεώθηκε στο Ladies Run και φυσικά στην κάθε μελλοντική εβδομάδα της adidas που είναι αφιερωμένη στις γυναίκες. Ένα μεγάλο μπράβο συνολικά για μία ακόμη χρονιά που η adidas έδωσε το κίνητρο για άσκηση, και το πιο σημαντικό: υπενθύμισε σε αρκετές από εμάς πως η ψυχική υγεία και η καλή διάθεση βιώνονται καλύτερα μέσα σ' ένα υγιές, καλογυμνασμένο, γεμάτο ενέργεια σώμα.\nΠερισσότερα για τους adidas Runners Athens και τις επόμενες προπονήσεις τους στο http://www.adidas.gr/adidasrunners.\nΣατιρική σουηδική εκπομπή καυτηριάζει τους Κινέζους τουρίστες. Το Πεκίνο αντιδρά


dromena: Το πένθος του Ιάκωβου Καμπανέλλη\nΜετά από εξήντα χρόνια κοινής ζωής, ο σπουδαίος Ελληνας θεατρικός συγγραφέας Ιάκωβος Καμπανέλλης έχασε τη σύζυγό του Νίκη. Και η τραγική ειρωνεία της τύχης είναι ότι την ώρα που έφευγε η σύντροφός του για το μεγάλο ταξίδι εκείνος έδινε -και δίνει- τη μάχη του για τη ζωή σε μεγάλο ιδιωτικό θεραπευτήριο στα βόρεια προάστια.\nΟ συγγραφέας, που πάσχει από νεφρική ανεπάρκεια, είχε εισαχθεί ύστερα από σοβαρή επιπλοκή στη Μονάδα Εντατικής Θεραπείας, όπου εξακολουθεί να νοσηλεύεται και να υποβάλλεται σε αιμοκάθαρση. Η κατάσταση της υγείας του είναι στάσιμη.\nΗ γυναίκα του, η Νίκη Καμπανέλλη ζούσε στη σκιά του όλα αυτά τα χρόνια, τον φρόντιζε και τον εμψύχωνε σε κάθε του συγγραφική προσπάθεια, που έγινε άθλος.\nΚαρπός του γάμου τους είναι η κόρη τους, η εκλεκτή σκηνογράφος Κατερίνα Καμπανέλλη (έχουμε δει δουλειά της στο «Ανοιχτό Θέατρο» του Γιώργου Μιχαηλίδη), που τους χάρισε μία εγγονούλα. Η κορούλα της, που έχει το όνομα της γιαγιάς της, ήταν η αδυναμία τους.\nΗ Νίκη Καμπανέλλη πέθανε προχθές από φυσιολογικά αίτια θανάτου και κηδεύτηκε χθες σε στενό οικογενειακό κύκλο. Ηταν μια γυναίκα δυνατή ώς το τέλος και δεν περνούσε μέρα που να μην επισκεφτεί τον αγαπημένο της άντρα στην Εντατική. Μέχρι και την προηγούμενη προτού κλείσει τα μάτια της ήταν εκεί, κοντά του.\nΣΜΑΡΑΓΔΑ ΜΙΧΑΛΙΤΣΙΑΝΟΥ, Espresso, 23.3.2011


Γιγαντιαία πασχαλινά αυγά κατέκλυσαν τις πλατείες του Κιέβου | Euronews\nΑπό Ioannis Giagkinis • ανανεώθηκε πριν: 13/04/2017\nΤο Πάσχα πλησιάζει και δύο από τις κεντρικές πλατείες του Κιέβου γέμισαν από γιγαντιαία αυγά, τιμώντας την παράδοση.\nΦέτος εκτίθενται 500 δημιουργίες με ύψος 70 εκατοστά ως και ένα μέτρο η κάθε μία, με διάφορα σχέδια και χρώματα επάνω τους, που έχουν γίνει από επαγγελματίες αλλά και ερασιτέχνες ζωγράφους.\nΗ Όλια χρειάστηκε δύο μήνες για να μετατρέψει ένα πλαστικό αυγό σε ένα κίτρινο υποβρύχιο. Η ίδια είπε στην κάμερα του euronews: «Εμπνεύστηκα από το γνωστό τραγούδι των “Beatles”, επειδή τα τραγούδια τους είναι για την αγάπη και την ειρήνη. Η ιδιαιτερότητα είναι ένας καθρέπτης. Οι επισκέπτες μπορούν να τον κοιτούν και να αισθάνονται τον εαυτό τους ως επιβάτες του “Yellow Submarine”».\nΜεγάλος αριθμός των πασχαλινών αυγών ζωγραφίζονται από νέους καλλιτέχνες και μικρά παιδιά, όπως ένα που σχεδιάστηκε από παιδιά από την περιφέρεια του Ντονμπάς στην Ανατολική Ουκρανία, όπου οι πολεμικές συγκρούσεις καλά κρατούν.\nΤα παιδιά σχεδίασαν πως αισθάνονται τα ίδια την ειρήνη.\nΈνα άλλο αυγό κατασκευάστηκε ταυτόχρονα από 600 μαθητές του Κιέβου. Ένας από αυτούς τονίζει: «Όλοι οι μαθητές από το σχολείο μου έβαλαν το χεράκι τους. Συμβολίζει ότι το μέλλον της χώρας μου βρίσκεται στα χέρια των παιδιών».\nΣτο πλαίσιο του φεστιβάλ, υπάρχουν πέρα από τα γιγαντιαία αυγά και μικρά επάνω στα οποία οι επισκέπτες μπορούν να κάνουν τα δικά τους σχέδια και να βάλουν τα χρώματα που επιθυμούν.\nΗ ανταποκρίτρια του euronews στο Κίεβο Μαρία Κόρενιουκ μεταδίδει: «Τα πασχαλινά αυγά θα στολίζουν τις πλατείες του Κιέβου μέχρι το τέλος Απριλίου. Στην συνέχεια θα ταξιδέψουν σε άλλες πόλεις της Ουκρανίας και στο τέλος θα παρουσιαστούν σε εκθέσεις στο εξωτερικό».\nΠώς τιμάται η Κορύφωση του Θείου Δράματος (βίντεο)


Μικαέλσεν: “Δεν ήταν καλή η προσφορά του Παναθηναϊκού” - Novasports.gr\n18/09/2019 • 13:44\nΟ Γιάν Μικαέλσεν τόνισε πως είχε αποχωρήσει από τον Παναθηναϊκό, καθώς δεν είχε μείνει ευχαριστημένος με την προσφορά που του είχε κάνει η διοίκηση της ομάδας.\nΟ Γιάν Μικαέλσεν\nΟ Γιάν Μικαέλσεν τόνισε πως είχε αποχωρήσει από τον Παναθηναϊκό, καθώς δεν είχε μείνει ευχαριστημένος με την προσφορά που του είχε κάνει η διοίκηση της ομάδας. Παράλληλα, αποκάλυψε τα δυο ματς, τα οποία θα ήθελε να ξαναπαίξει με τους “πράσινους”, ενώ παράλληλα δε δίστασε να υπογραμμίσει πως του λείπει η ζωή στην Ελλάδα. Ο Μικαέλσεν μίλησε στην εφημερίδα “Sportday”. Αναλυτικά δήλωσε:


Προς Πώληση Παραθεριστική Κατοικία 440 τ.μ. - Άγιος Μηνάς - Akinitavolos.gr\nΠρος Πώληση Παραθεριστική Κατοικία 440 τ.μ. – Άγιος Μηνάς\nΔιατίθεται προς πώληση αποκλειστικά από την ομάδα μας μονοκατοικία εξαιρετικής αισθητικής και κατασκευής, συνολικού εμβαδού 440 τ.μ. Η μονοκατοικία εκτείνεται σε οικόπεδο 4.073 τ.μ. Είναι κατασκευασμένη το 2009 με υψηλής ποιότητας υλικά. Το ακίνητο αποτελείται από τρία επίπεδα, υπόγειο, ισόγειο και πρώτος όροφος. Η πρόσβαση σε όλα τα επίπεδα γίνεται μέσω εσωτερικής σκάλας. Συνολικά το ακίνητο διαθέτει τέσσερα υπνοδωμάτια, τρία μπάνια, ένα WC, δύο κουζίνες, δύο σαλόνια, σοφίτα, playroom και αποθήκη. Το υπόγειο είναι διαμορφωμένο ως ένα ξεχωριστό διαμέρισμα. Η θέρμανση πραγματοποιείται μέσω ατομικού λέβητα πετρελαίου, τρεις εστίες τζακιού και έξι κλιματιστικά σώματα. Τα δάπεδα της οικίας είναι από πλακάκι και ξύλο, ενώ τα κουφώματα είναι αλουμινίου με ξύλινη επένδυση και σίτες. Τέλος το ακίνητο είναι εξοπλισμένο με πόρτα ασφαλείας, συναγερμό και θυροτηλεόραση.\nΤο ακίνητο είναι χτισμένο σε οικόπεδο συνολικής έκτασης 4.073 τ.μ., ο οποίος είναι ένα καταπράσινο περιβάλλον με γκαζόν και δέντρα. Επίσης υπάρχει χτισμένος και ένας βοηθητικός χώρος 38 τ.μ., ένας χώρος barbecue και χώρος στάθμευσης.\nΧαρακτηριστικά ακινήτου: Θέα στη θάλασσα, Επιτρέπονται Κατοικίδια, Χωρίς Κοινόχρηστα, Πολυτελές, Διαμπερές, Προσόψεως, Φωτεινό, Εξοχική Κατοικία.\nΚοντά σε Παραλία, Οικισμός Κάτω Λεχωνίων.\nΑπόσταση από: Αεροδρόμιο(m): 62000, Θάλασσα(m): 450, Πόλη(m): 12000